Blaze7451/Wiki-th-20250601 huggingface dataset:
อาร์ชี ปัญจาบี

อัรจนา เการ์ ปัญชาพี (ਅਰਚਨਾ ਕੌਰ ਪੰਜਾਬੀ) หรือเป็นที่รู้จักในชื่อ อาร์ชี ปัญจาบี (Archie Panjabi) เป็นนักแสดงชาวสหราชอาณาจักร มีชื่อเสียงจากการรับบทเป็น "คาลินดา ชาร์มา" ในภาพยนตร์ชุดทางโทรทัศน์อเมริกันเรื่อง ศรีภริยา

**ประวัติ**
อาร์ชี ปัญจาบีแสดงภาพยนตร์เรื่องแรกก็ฮิตใน East Is East ของ Film Four/Miramax เมื่อปี 1999 เมื่อฉายรอบปฐมทัศน์ที่ Cannes จบลงก็ได้รับการยกย่องยืนขึ้นปรบมือให้เกียรติอย่างยาวนาน และกลายเป็นผลงานฮิตสุด ๆ ในบ้านเกิดของเธอด้วย อีกทั้งยังได้รับรางวัล The Evening Standard Best Film Award และรางวัล Alexander Korda Award สาขา Best British Film ในปี 2000 ด้วย
อาร์ชีโด่งดังจากบทนำแสดงประกบคีร์รา ไนท์ลีย์ ใน Bend It Like Beckham ภาพยนตร์อังกฤษที่ส่งให้เธอได้รับรางวัล BBC Mega Mela award และภาพยนตร์เองก็ได้รับการแสดงชื่อเข้าชิงรางวัลบาฟต้า สาขา Best British film ในปี 2003 หลังจากนั้นก็ร่วมงานกับเดวิด มอร์ริสซี่ ใน This Little Life ภาพยนตร์เรื่องเยี่ยมของ BBC ที่กำกับโดยซาราห์ แกฟร่อน และเป็นผลงานดราม่าที่คว้ารางวัลรางวัลบาฟต้า ถึง 2 สาขามาครองในปี 2004
อาร์ชียังนำแสดงใน YASMIN ที่เขียนบทโดยไซม่อน บิวฟอย ผู้เขียนบทภาพยนตร์ที่ได้รับการเสนอชื่อเข้าชิงรางวัลออสการ์ จาก The Full Monty หรือ ผู้ชายจ้ำเบ๊อะ ซึ่งเธอก็คว้ารางวัล Best Actress จาก The Reims Festival มาครองด้วย ในปีเดียวกันนี้เธอก็ยังได้รับรางวัล The Shooting Star Award จาก International Berlin Film Festival ซึ่งเป็นรางวัลที่มอบให้กับนักแสดง “ที่กำลังมาแรงและจะเป็นดาวประดับฟ้าที่น่าจับตามองที่สุดของยุโรป” (จัดมอบให้โดยองค์กรโฆษณาผลงานภาพยนตร์ของยุโรป) ซึ่งนักแสดงที่เคยได้รับรางวัลนี้มาก่อนก็มีราเชล ไว้ซ์ และแดเนียล เคร้ก ด้วย
อาร์ชีมีผลงานทางโทรทัศน์มากมาย โดยในปี 2002 เธอร่วมแสดงใน White Teeth ทาง Channel 4 ที่ดัดแปลงจากนวนิยายหลายรางวัลของเซดี้ สมิธ, และร่วมแสดงใน Sea Of Souls ผลงานดราม่าที่ได้รับรางวัลบาฟต้า มากมายของ BBC, ร่วมแสดงใน Grease Monkeys ผล*งานดราม่าของ BBC ที่ส่งให้เธอได้รับการเสนอชื่อเข้าชิงรางวัล Royal Television Awards สาขา Best Actress, ร่วมแสดงใน A Very Social Secretary ผลงานเสียดสีสุดเย้ยหยันของ Channel 4 ที่เคยได้รับการเสนอชื่อเข้าชิงรางวัลบาฟต้า และรางวัล Emmy เธอยังพากย์เสียงเป็นตัวละครหลายบทบาทใน Postman Pat แอนนิเมชั่นซีรีส์ยอดฮิตด้วย ก่อนหน้านี้อาร์ชีเคยร่วมงานกับผู้กำกับไมเคิล วินเทอร์บ็อตทอม ใน Code 46 ที่นำแสดงโดยทิม ร็อบบิ้น และซาเมนธ่า มอร์ตั้น 
ล่าสุดอาร์ชีร่วมแสดงใน The Constant Gardener หรือ ขอพลิกโลกพิสูจน์เธอ ภาพยนตร์ที่ได้รางวัลออสการ์ กำกับโดยเฟอร์นานโด้ เมียเรลลส แล้วก็ร่วมแสดงใน A Good Year ผลงานโรแมนติคติดเฮฮาของริดลีย์ สก็อตต์ ที่นำแสดงโดยรัสเซล โครว์

**ผลงาน**
Film (ภาพยนตร์)- San Andreas (2015) - Serena
*I Origins (2014) - Priya Varma
*The Infidel (2010) - Saamiya Nasir
*Traitor (2008) - Chandra Dawkin
*A Mighty Heart (2007) - Asra Nomani 
*Life on Mars (2006-07) - Maya 
*A Good Year (2006) - Gemma 
*The Constant Gardener (2005) - Ghita Pearson 
*Sea of Souls (2004) - Megan Sharma 
*Yasmin (2004) - Yasmin 
*Bend It Like Beckham (2002) - Pinky Bhamra 
*East is East (1999) - Meenah Khan
Television (โทรทัศน์)- The Fall (2013-2014) - Professor Reed Smith- Good Wife (2009–2015) - Kalinda Sharma

**แหล่งข้อมูลอื่น**
  เว็บไซต์ส่วนตัว date=2020-02-10 - name=Archie Panjabi
หมวดหมู่:นักแสดงอังกฤษ
หมวดหมู่:บุคคลจากเอดจ์แวร์
หมวดหมู่:ชาวอังกฤษเชื้อสายอินเดีย
หมวดหมู่:นักแสดงหญิงเชื้อสายอินเดีย
ยามาโตโกริยามะ

ยามาโตโกริยามะ (Yamatokōriyama-shi) เป็นนครที่ตั้งในจังหวัดนาระ ภูมิภาคคันไซ ประเทศญี่ปุ่น ตั้งอยู่ใกล้กับนครโอซากะ โดยนั่งรถไฟไปประมาณ 30 นาที ยามาโตโกริยามะเป็นเมืองที่ได้ชื่อว่าเป็น "เมืองแห่งปลาทอง"

**ภูมิศาสตร์**

**เทศบาลข้างเคียง**
ยามาโตโกริยามะมีอาณาเขตติดกับเทศบาลที่อยู่ข้างเคียง ดังนี้- ทิศเหนือและทิศตะวันออกเฉียงเหนือ: นครนาระ- ทิศตะวันออกเฉียงใต้: นครเท็นริ- ทิศใต้: เมืองคาวานิชิ- ทิศตะวันตกเฉียงใต้: เมืองอันโดะ และเมืองอิการูงะ- ทิศตะวันตกเฉียงเหนือ: นครอิโกมะ

**เศรษฐกิจ**
ฝาปิดท่อถนนรูปปลาทอง
ยามาโตโกริยามะเป็นเมืองที่ได้ชื่อว่าเป็น "เมืองแห่งปลาทอง" เนื่องจากเป็นเมืองที่ประชากรส่วนใหญ่ประกอบอาชีพเกษตรกร โดยมีผู้ทำฟาร์มปลาทองประมาณ 300 ครอบครัว และผลผลิตปลาทองโดยเฉลี่ยในแต่ละปีของเมืองนี้อยู่ที่ 60 ล้านตัว (ข้อมูล พ.ศ. 2545) ถือว่าเป็นอันดับสองของประเทศญี่ปุ่นรองจากนครฮามามัตสึเท่านั้น
โดยการเพาะเลี้ยงปลาทองของประชากรในนครยามาโตโกริยามะ สืบทอดกันมาไม่ต่ำกว่า 500 ปี หลังสงครามภายในประเทศ โดยประชากรที่ยึดอาชีพเพาะเลี้ยงปลาทองส่วนใหญ่สืบเชื้อสายมาจากซามูไรของโชกุนโทกูงาวะ อิเอยาซุ
ปลาทองส่วนใหญ่ที่เพาะขยายพันธุ์จากที่นี่ จะเป็นปลาทองสายพันธุ์ดั้งเดิมและได้รับความนิยม เนื่องจากมีการอนุรักษ์และพัฒนาสายพันธุ์กันมาอย่างต่อเนื่อง โดยตระกูลที่มีบทบาทมากในการเพาะพันธุ์ปลาทองที่นี่คือตระกูลชิมาดะ
ถนนหนทาง ตลอดจนป้ายบอกทางสาธารณะต่าง ๆ ในเมืองยามาโตโกริยามะ มักทำเป็นรูปปลาทอง อันเป็นเสมือนสัญลักษณ์ประจำเมือง

**อ้างอิง**

**แหล่งข้อมูลอื่น**
  เว็บไซต์เทศบาลนครยามาโตโกริยามะ
หมวดหมู่:นครในจังหวัดนาระ
หมวดหมู่:ปลาทอง
วิล แพ็ทตัน

วิล แพ็ทตัน (Will Patton) เกิดเมื่อวันที่ 14 มิถุนายน ค.ศ. 1954 เป็นนักแสดงชาวอเมริกัน ทำงานในแวดวงภาพยนตร์และโทรทัศน์อเมริกันมานาน และยังเคยได้รับรางวัล Obie Award สาขา Best Actor ถึงสองครั้งจากผลงานการแสดงละครเวทีของเขา บทบาทที่แพ็ทตันยังสร้างความประทับใจมี The Mothman Prophecies หรือ ลางสังหลอน...ทูตมรณะ, Remember the Titans หรือ ไททัน สู้หมดใจ เกียรติศักดิ์ ก้องโลก, The Punisher  หรือ เดอะ พันนิชเชอร์ เพชฌฆาตมหากาฬ ที่นำแสดงโดยจอห์น ทราโวลต้า และโธมัส เจน, The Cleaner ที่นำแสดงโดยเซเดอริค เดอะ เอ็นเตอร์เทนเนอร์, Armageddon หรือ วันโลกาวินาศ, Gone in Sixty Seconds หรือ 60 วิ. รหัสโจรกรรม...อันตราย, Entrapment หรือ กับดักพยัคฆ์เหนือเมฆ, The Postman หรือ เดอะ โพสต์แมน คนแผ่นดินวินาศ 2013, Trixie, Breakfast of Champions , Jesus' Son , และ Road House II, After Hours ที่กำกับโดยมาร์ติน สกอร์เซซี่, In Cold Heaven ของนิโคลาส โร้ก, และยังร่วมแสดงในภาพยนตร์ค่ายอิสระที่ประสบความสำเร็จบนเวทีประกวดใหญ่ ๆ อีกหลายเรื่อง อาทิ The Rapture, In The Soup, The Paint Job, Toll Booth, และ The Spitfire Grill ที่ได้รับรางวัล Audience Award ที่ Sundance Film Festival เมื่อปี 1996 
ในปี 1998 แพ็ทตันได้รับรางวัล Best Actor award ที่ Newport International Film Festival จาก Ok Garage (หรือ All Revved Up) เขายังร่วมแสดงภาพยนตร์เรื่องเล็ก ๆ ของค่ายเมเจอร์อย่าง Inventing The Abbotts, The Client หรือ พยานตัวแสบ อำมหิตสองชั้น, Fled หรือ นรกหนีนรก, Copycat หรือ ลอกสูตรฆ่า, Desperately Seeking Susan, A Shock To The System, Everybody Wins, และ No Way Out หรือ ผ่าทางตัน เขายังนำแสดงใน The Agency ภาพยนตร์ชุดทางโทรทัศน์ที่ได้รับความนิยมอย่างสูงถึง 2 ชุดปี, และ Seven Spielberg's Into The West ทาง TNT ด้วย 
ผลงานการแสดงละครเวทีของ แพ็ทตัน ก็มีบทนำแสดงใน “A Lie Of The Mind” ของแซม เชพเพิร์ด, ได้รางวัล Obie Awards จาก “What Did He See” ของริชาร์ด โฟร์แมน (Richard Foreman) , และ “Fool For Love” ของเชพพาร์ด เขานำแสดงรอบปฐมทัศน์โลก “Valparaiso”  ของดอน เดลิโล ที่ ART ในบอสตัน, และยังนำคณะนักแสดงสร้างความฮือฮาใน “Shoppers Carried By Escalators Into The Flames” ของเดนิส จอห์นสัน ที่เปิดการแสดง ณ Vineyard Theatre ในนิวยอร์ก แพ็ทตันยังอ่านหนังสือลงเสียง (audio books) มากกว่า 40 ชิ้นรวมทั้ง Thirteen Moons ของชาร์ล เฟรเซอร์, และThe Assault on Reason ของอัล กอร์ เขาเกิดในชาร์ลสตัน รัฐแคโรไลน่าใต้ และจบการศึกษาจาก North Carolina School of the Arts
หมวดหมู่:นักแสดงอเมริกัน
หมวดหมู่:บุคคลจากรัฐเซาท์แคโรไลนา
เดนิส โอ แฮร์

เดนิส โอ แฮร์ (Denis O'Hare) เกิดเมื่อวันที่ 17 มกราคม ค.ศ. 1962
เดนิส โอ แฮร์เคยได้รับรางวัล Tony Award และมีผลงานการแสดงละครเวทีเฟื่องฟู ในช่วง 2 ทศวรรษที่ผ่านมา อีกทั้งยังแสดงบทบาทหลากหลายในภาพยนตร์มีได้รับการกล่าวขวัญถึงอย่าง Half Nelson, Sweet And Lowdown, The Anniversary Party, Garden State หรือ เก็บรัก เติมฝัน วันสิ้นหวัง, 21 Grams หรือ น้ำหนัก / รัก / แค้น / ศรัทธา, และที่จะออกฉายเร็ว ๆ นี้ก็มี ฟานี ดาลีย์ ที่ร่วมแสดงกับทิลดา สวินตั้น และทิโมธี ฮัตตั้น, ไมเคิล เคลย์ตัน ที่นำแสดงโดยจอร์จ คลูนีย์, และ Charlie Wilson's War ของผู้กำกับไมค์ นิโคล

**ประวัติ**
โอ แฮร์เป็นชาวเมืองแคนซัสซิตี รัฐมิสซูรี  เขาจบการศึกษาจาก Northwestern University's theatre school เขาเป็นคนอเมริกัน-ไอริช และยังถือพาสปอร์ตไอริช เขาออกมาเปิดเผยตัวเองว่าเป็นเกย์ ตั้งแต่เรียนอยู่ระดับมัธยมปลาย
ไฟล์:Denis O'Hare and James Franco discussing Harvey Milk.jpg|thumb|left|โอ แฮร์ กับ เจมส์ ฟรานโก พูดคุยเกี่ยวกับบทบาทในภาพยนตร์  Milk
เขาเป็นนักแสดงละครเวทีในชิคาโกอยู่นานกว่า 12 ปีก่อนจะย้ายมายังนิวยอร์ก ละครเวทีที่มีกีฬาเบสบอลเป็นตัวเดินเรื่องหลักซึ่งเขารับบทเมสัน มาร์แซ็ค เรื่อง “Take Me Out” ส่งให้เขาได้รับรางวัล Tony Award สาขา Best Actor เมื่อปี 2003 โอ แฮร์ยังได้รางวัล Clarence Derwent Award, รางวัล Drama Desk Award, รางวัล Lucille Lortel Award, รางวัล Broadway.com Audience Award, และรางวัล Outer Critics Circle Award จาก “Take Me Out”  ทั้งยังไปร่วมแสดงบทนี้ที่ West End ในลอนดอน ด้วย  
โอ แฮร์ยังได้รับการเสนอชื่อชิงรางวัล Tony สาขา Best Actor เมื่อปี 2004 จากบทบาทในละครเพลงเรื่อง “Assassins”, รับบทออสการ์ ในละครเวที Broadway เรื่อง “Sweet Charity” ที่ส่งให้เขาได้รับรางวัล Drama Desk Award สาขา Best Featured Actor in a Musical เมื่อปี 2005, และยังได้รับการเสนอชื่อเข้าชิงรางวัล Outer Critics Circle Award และรางวัล Broadway.com Audience Awards อีกสองครั้งด้วย
โอ แฮร์ก็ยังเคยรับบทเป็นเฮอร์ ลุดวิค ประกบอลัน คัมมิ่ง กับนาตาชา ริชาร์ดสัน ในละครเวที เรื่อง “Cabaret”  ที่กำกับโดยแซม เมนเดส และร็อบ มาร์แชล เมื่อปี 1998 เขาเริ่มแสดงละครเวที เรื่องแรกใน “Racing Demon” เมื่อปี 1995 เขาจบการศึกษาจาก Northwestern University

**อ้างอิง**
หมวดหมู่:ชายรักร่วมเพศชาวอเมริกัน
หมวดหมู่:นักแสดงอเมริกันที่มีความหลากหลายทางเพศ
หมวดหมู่:บุคคลจากแคนซัสซิตี
หมวดหมู่:ชาวอเมริกันเชื้อสายไอริช
หมวดหมู่:ชายรักร่วมเพศชาวอเมริกัน
แฮงแมน (วงดนตรี)

แฮงแมน (HANGMAN) คือกลุ่มดนตรีสัญชาติไทย แนวร็อก, ป็อป ประกอบด้วยสมาชิก 5 คน

**ความหมายของชื่อวง**
HANGMAN คือเกมที่ต้องเติมคำ ถ้าเติมพลาดก็ถูกแขวนคอ ซึ่งสะท้อนให้เห็นถึง บางคนอยากทำสิ่งดี ๆ ตั้งใจทำงานดี ๆ แต่คนมักจะรอดูความหายนะของเขา ก็เปรียบเหมือนกับการเล่นเกมที่คนเล่นตั้งใจเล่นให้มันสมบูรณ์โดยที่ตัวเองไม่โดนแขวนคอ แต่คนที่ชมเกมนี้ส่วนมากอยากเห็นถูกแขวนคอ และก็เหมือนกับวงนี้ที่ตั้งใจทำงานกันทุกคนก็หวังว่าคนจะไม่มองและพยายามจับผิด

**ประวัติ**
โต ได้ออกจากวง ซิลลี่ ฟูลส์ จึงได้ทำดนตรีก่อน และต่อมาจึงหานักดนตรีมาออดิชั่น ออดิชั่นกันอยู่ประมาณ 4-5 เดือน ก็ได้เกี๊ยะเป็นมือเบส เก๋เป็นมือกีต้าร์ และแสบเป็นมือกลอง กับแจ๊คเป็นมือกีต้าร์คนที่สองของวง
ต่อมา โตทำดนตรี (เดโม) เสร็จก่อนแล้ว 9 เพลง พอออดิชั่นวงได้ตอนทำงานในห้องอัด ปล่อยให้เป็นหน้าที่ของนักดนตรีแต่ละคนเขาไปคิดมา ถ้าไม่ชอบก็ไปแก้และพยายามคิดว่ามันควรจะเป็นยังไงให้ดีที่สุด  และเพลงที่ 10 เก๋กับเกี๊ยเป็นคนทำ และโตก็มาแต่งเนื้อทั้ง 10 เพลง จนเป็นที่มาของอัลบั้มแรก
เมื่อปี พ.ศ. 2555 แฮงแมนได้ยุบวงพร้อมกับลาวงการงานดนตรีของโต ส่วนสมาชิกคนอื่น ๆ ได้แยกย้ายทำงานไป โดยเกี๊ยะ เป็นมือเบสวงมัมมี่แด๊ดดี้, เก๋ เป็นมือกีตาร์และนักร้องนำวงสกายวอล์กเกอร์รวมถึงรับงานพากย์เสียงภาพยนตร์, แสบเป็นแบ็คอัพกลองให้วง ABnormal และทำงานร่วมกับวงอะลาดิน เช่นเดิม และแจ๊คได้เป็นแบ็คอัพกีตาร์ให้กับวงอื่น ๆ ในผับและเป็นมือกีตาร์ วงอะลาดินแทนเอ็ม ส่วนเกี๊ยะไปทำวงดนตรีตัวเอง
อย่างไรก็ตามเมื่อวันที่ 26 กรกฎาคม พ.ศ 2564 ได้ประกาศว่ากลับมารวมตัวกันอีกครั้งโดยมีสมาชิกดั้งเดิมคือ เก๋, แจ๊ค, แสบ และได้เพิ่มสมาชิกใหม่นั่นก็คือ แซม เสริมศาสตร์ เดอะโรซาริโอ เข้ามาเป็นนักร้องนำในวง ทั้งนี้ไซมอน เฮนเดอร์สัน ยังคงทำหน้าที่เป็นโปรดิวเซอร์เช่นเคย

**สมาชิก**
สมาชิกปัจจุบัน
*เสริมศาสตร์ เดอะโรซาริโอ (แซม) – ร้องนำ
*อรรคพล ทรัพยอาจิณ (เก๋) – กีต้าร์ 
*พงศ์วิภาค เหมะ (แจ๊ค) – กีต้าร์
*สายัณห์ สุวรรณเมธา (แสบ) – กลอง- ณัชพล สินทรจิตรานนท์ (โหน่ง) – เบส
สมาชิกในอดีต
*วีรชน ศรัทธายิ่ง (โต) – ร้องนำ (2550–2555)
*สมนึก ท่าชี (เกี๊ยะ) – เบส (2550–2555)

**ผลงาน**

**ซิงเกิล**
 พยายามกี่ครั้งก็ตามแต่- ช็อกโกแลต- รักเธอหัวทิ่มบ่อ- สัญญาณในใจ (เพลงประกอบโฆษณา YAMAHA)- บุญคุณปูดำ จากอัลบัม Play Project สังกัดจีเอ็มเอ็ม แกรมมี่- นิดนิด (9 เมษายน 2553)- ถ้าเธอยังรอ (10 ตุลาคม 2564)

**อัลบั้ม**

**คอนเสิร์ต**
 คอนเสิร์ต Fat Festival 7 (10-11 พฤศจิกายน พ.ศ. 2550)- คอนเสิร์ต Malang Rock Day Concert (29 มีนาคม พ.ศ. 2551)- คอนเสิร์ต Fat Festival 8 (8-9 พฤศจิกายน พ.ศ. 2551)- คอนเสิร์ต Pattaya International Music Festival 2009 (21 มีนาคม พ.ศ. 2552)- คอนเสิร์ต รอยยิ้มเพื่อพ่อ ครั้งที่ 2 (7 มีนาคม - 4 กรกฎาคม พ.ศ. 2552)- คอนเสิร์ต Pattaya International Music Festival 2010 (21 มีนาคม พ.ศ. 2553)- คอนเสิร์ต Bangkok Music Marathon (16 ตุลาคม พ.ศ. 2553)- คอนเสิร์ต Big Mountain Music Festival (10 ธันวาคม พ.ศ. 2553)- คอนเสิร์ต มัน ใหญ่ มาก 2 (10 - 11 ธันวาคม พ.ศ. 2553)

**รางวัล**
 แชนแนล วี ไทยแลนด์ มิวสิกวิดีโอ อวอร์ดส #6 ประจำปี 2549 สาขามิวสิกวิดีโอกำกับศิลป์ยอดเยี่ยม จากเพลง บุญคุณปูดำ- ท็อปอวอร์ด 2007 ประจำปี 2550 สาขานักร้องกลุ่มยอดเยี่ยม

**อ้างอิง**

**แหล่งข้อมูลอื่น**
   9 ตุลาคม 2550 :: Live Concert + แถลงข่าวเปิดอัลบัม date=2007-10-23 
ฮ
หมวดหมู่:กลุ่มดนตรีไทยในยุค 2000
หมวดหมู่:ศิลปินสังกัดจีเอ็มเอ็ม แกรมมี่
อำเภอเมืองยะลา

เมืองยะลา เป็นอำเภอหนึ่งของจังหวัดยะลา ชาวบ้านที่สามารถพูดภาษามลายูได้ นิยมเรียกอีกชื่อหนึ่งว่า นิบง ซึ่งเป็นชื่อต้นไม้ประเภทหนึ่งที่เคยมีอยู่มากมายภายในตัวอำเภอเมืองยะลา

**ที่ตั้งและอาณาเขต**
อำเภอเมืองยะลาตั้งอยู่ทางตอนบนของจังหวัด มีอาณาเขตติดต่อกับอำเภอข้างเคียง ดังต่อไปนี้- ทิศเหนือ ติดต่อกับอำเภอโคกโพธิ์และอำเภอแม่ลาน (จังหวัดปัตตานี)- ทิศตะวันออก ติดต่อกับอำเภอยะรัง (จังหวัดปัตตานี) และอำเภอรามัน- ทิศใต้ ติดต่อกับอำเภอรามัน อำเภอกรงปินัง และอำเภอยะหา - ทิศตะวันตก ติดต่อกับอำเภอยะหา และอำเภอสะบ้าย้อย (จังหวัดสงขลา)

**การแบ่งเขตการปกครอง**

**การปกครองส่วนภูมิภาค**
อำเภอเมืองยะลาแบ่งพื้นที่การปกครองออกเป็น 14 ตำบล 80 หมู่บ้าน 40 ชุมชน ได้แก่

**การปกครองส่วนท้องถิ่น**
ท้องที่อำเภอเมืองยะลาประกอบด้วยองค์กรปกครองส่วนท้องถิ่น 15 แห่ง ได้แก่- เทศบาลนครยะลา ครอบคลุมพื้นที่ตำบลสะเตงทั้งตำบล- เทศบาลเมืองสะเตงนอก ครอบคลุมพื้นที่ตำบลสะเตงนอกทั้งตำบล- เทศบาลตำบลลำใหม่ ครอบคลุมพื้นที่บางส่วนของตำบลลำใหม่- เทศบาลตำบลบุดี ครอบคลุมพื้นที่ตำบลบุดีทั้งตำบล - เทศบาลตำบลยุโป ครอบคลุมพื้นที่ตำบลยุโปทั้งตำบล- เทศบาลตำบลท่าสาป ครอบคลุมพื้นที่ตำบลท่าสาปทั้งตำบล- องค์การบริหารส่วนตำบลลิดล ครอบคลุมพื้นที่ตำบลลิดลทั้งตำบล- องค์การบริหารส่วนตำบลยะลา ครอบคลุมพื้นที่ตำบลยะลาทั้งตำบล- องค์การบริหารส่วนตำบลลำใหม่ ครอบคลุมพื้นที่บางส่วนของตำบลลำใหม่ (นอกเขตเทศบาลตำบลลำใหม่)- องค์การบริหารส่วนตำบลหน้าถ้ำ ครอบคลุมพื้นที่ตำบลหน้าถ้ำทั้งตำบล- องค์การบริหารส่วนตำบลลำพะยา ครอบคลุมพื้นที่ตำบลลำพะยาทั้งตำบล- องค์การบริหารส่วนตำบลเปาะเส้ง ครอบคลุมพื้นที่ตำบลเปาะเส้งทั้งตำบล - องค์การบริหารส่วนตำบลพร่อน ครอบคลุมพื้นที่ตำบลพร่อนทั้งตำบล- องค์การบริหารส่วนตำบลบันนังสาเรง ครอบคลุมพื้นที่ตำบลบันนังสาเรงทั้งตำบล- องค์การบริหารส่วนตำบลตาเซะ ครอบคลุมพื้นที่ตำบลตะเซะทั้งตำบล

**อ้างอิง**

เมือง
ตำนานดาบคิงอาเธอร์

ตำนานดาบคิงอาเธอร์ (The Last Legion) เป็นภาพยนตร์ในปี 2007 จากอังกฤษ นำแสดงโดยนักแสดงชั้นนำจากประเทศอังกฤษ โคลิน เฟิร์ธ นักแสดงผู้โด่งดังจาก  Bridget Jones's Diary และ Shakespeare in Love ในบทของ ออเรลิอัส  อัศวินผู้ภักดี ภาพยนตร์มหากาพย์อภิมหาสงครามเรื่องนี้ลงทุนสร้าง 2200 ล้านบาท  ใช้เวลาในการเตรียมงานสร้างนานกว่า 5 ปี ภาพยนตร์ใช้เทคนิคงานสร้าง เทคนิคเดียวกับ ลอร์ดออฟเดอะริงส์ โดยถ่ายทำใน 3 ประเทศ อิตาลี – สโลวาเกีย และ ตูนิเซีย ใช้เวลาถ่ายทำนานถึง 5 ปีเต็ม ร่วมด้วยนักแสดงหญิง ไอศวรรยา ราย และ เซอร์ เบน คิงสลีย์ นักแสดงระดับออสการ์ จับงานมาแล้วทั้งทางจอเงิน จอแก้ว และบนเวที และ  ธอมัส แซงสเตอร์ หนุ่มน้อยผู้โด่งดังจากบทบาทใน  Love Actually ผู้รับบท โรมูลุส กษัตริย์องค์สุดท้ายของอาณาจักรโรมัน
ภาพยนตร์สร้างขึ้นโดยอาศัยโครงเรื่องหลวมๆ ที่อิงจากเหตุการณ์ในประวัติศาสตร์ยุโรปช่วงคริสต์ศตวรรษที่ 5 เกี่ยวกับการล่มสลายของอาณาจักรโรมันตะวันตก โดยมีส่วนเกี่ยวข้องกับตำนานอื่นด้วยคือ จากตำนานแห่งบริเตน และเรื่องราวแฟนตาซีจากตำนานกษัตริย์อาเธอร์

**เนื้อเรื่อง**
476 ปี ก่อนคริสต์ศักราช อาณาจักรโรมถูกคุกคามจากกองกำลังอนารยชน โรมูลุส ออกุสตุส (โธมัส แซงสเตอร์) อนาคตกษัตริย์วัย 12 ปี ถูกปองร้ายในวันสถาปนาขึ้นครองราช แม่ทัพโอเรลเลียส (โคลิน เฟิร์ธ) จึงได้รับการแต่งตั้งให้เป็นผู้อารักขาออกัสตัส  กองกำลังศัตรูก็บุกล้อมโรมและสังหารทุกคนที่ขวางหน้า ออกัสตัสถูกลักพาตัวไปยังป้อมปราการคาปรีซึ่งตั้งอยู่บนเกาะอันห่างไกลและที่นั่งเองก็ได้พบดาบแห่งโชคชะตาของซีซาร์
ขณะเดียวกันโอเรลเลียสได้รับสารว่าอาณาจักรไบเซนไทน์ยังคงจงรักภักดีต่อโรม และยินดีให้ที่หลบภัยแก่กษัตริย์น้อยออกัสตัส โอเรลเลียและทหารที่เหลือ พรัอมกับนักรบลึกลับจากไบแซนไทน์คนหนึ่ง จึงพากันเดินทางไปยังคาปรีเพื่อช่วยชีวิตออกัสตัสและพาเขาไปยังไบแซนไทน์ ระหว่างทางนั้นเองที่โอเรลเลียสได้พบว่านักรบลึกลับที่ร่วมเดินทางมาด้วยนั้นแม้จริงแล้วคือนักรบหญิงชื่อ มีร่า (ไอศวรรยา ราย) เมื่อถึงคาปรีและช่วยชีวิตออกัสตัสออกมาได้ โอเรลเลียสกลับพบว่าไบเซนไทน์ทรยศและหันไปภักดีต่อศัตรู เขาจึงต้องพาออกัสตัสออกเดินทางอีกครั้งเพื่อตามหาอาณาจักรสุดท้ายที่ภักดีต่อโรม 
หมวดหมู่:ภาพยนตร์ฝรั่งเศส
หมวดหมู่:ภาพยนตร์อังกฤษ
หมวดหมู่:ภาพยนตร์อิตาลี‎
หมวดหมู่:ภาพยนตร์ที่ออกฉายในปี พ.ศ. 2550
หมวดหมู่:ภาพยนตร์ที่ถ่ายทำในประเทศสโลวาเกีย
หมวดหมู่:ภาพยนตร์ที่ถ่ายทำในประเทศตูนิเซีย
อำเภอกระบุรี

กระบุรี เป็นอำเภอหนึ่งของจังหวัดระนอง

**ที่ตั้งและอาณาเขต**
อำเภอกระบุรีตั้งอยู่ทางตอนเหนือสุดของจังหวัด มีอาณาเขตติดต่อกับเขตปกครองใกล้เคียง ดังนี้- ทิศเหนือ ติดต่อกับภาคตะนาวศรี (ประเทศพม่า) และอำเภอท่าแซะ (จังหวัดชุมพร)- ทิศตะวันออก ติดต่อกับอำเภอท่าแซะ อำเภอเมืองชุมพร และอำเภอสวี (จังหวัดชุมพร)- ทิศใต้ ติดต่อกับอำเภอละอุ่น - ทิศตะวันตก ติดต่อกับภาคตะนาวศรี (ประเทศพม่า)

**การแบ่งเขตการปกครอง**

**การปกครองส่วนภูมิภาค**
อำเภอกระบุรีแบ่งพื้นที่การปกครองออกเป็น 7 ตำบล 60 หมู่บ้าน ได้แก่

**การปกครองส่วนท้องถิ่น**
ท้องที่อำเภอกระบุรีประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลน้ำจืด ครอบคลุมพื้นที่บางส่วนของตำบลน้ำจืด- เทศบาลตำบล จ.ป.ร. ครอบคลุมพื้นที่ตำบล จ.ป.ร. ทั้งตำบล- องค์การบริหารส่วนตำบลน้ำจืด ครอบคลุมพื้นที่ตำบลน้ำจืด (เฉพาะนอกเขตเทศบาลตำบลน้ำจืด)- องค์การบริหารส่วนตำบลน้ำจืดน้อย ครอบคลุมพื้นที่ตำบลน้ำจืดน้อยทั้งตำบล- องค์การบริหารส่วนตำบลมะมุ ครอบคลุมพื้นที่ตำบลมะมุทั้งตำบล- องค์การบริหารส่วนตำบลปากจั่น ครอบคลุมพื้นที่ตำบลปากจั่นทั้งตำบล- องค์การบริหารส่วนตำบลลำเลียง ครอบคลุมพื้นที่ตำบลลำเลียงทั้งตำบล- องค์การบริหารส่วนตำบลบางใหญ่ ครอบคลุมพื้นที่ตำบลบางใหญ่ทั้งตำบล

**ดูเพิ่ม**
 แม่น้ำกระบุรี

**อ้างอิง**

กระบุรี
อำเภอขลุง

ขลุง เป็นอำเภอหนึ่งในจังหวัดจันทบุรี คำว่า "ขลุง" หมายถึงพื้นที่ลุ่ม น้ำท่วมถึง เดิมชาวขลุงมีอาชีพทำนาและประมง ปัจจุบันมีการปลูกผลไม้อย่างเป็นล่ำเป็นสัน ตามตำนานเล่ากันว่าชาวพื้นเมืองมีเชื้อสายจาก "ชอง" มีภาษาพูดเป็นภาษาชองซึ่งแตกต่างจากภาษาเขมรและไทย 

**ที่ตั้งและอาณาเขต**
อำเภอขลุงตั้งอยู่ทางทิศตะวันออกเฉียงใต้ของจังหวัดจันทบุรี ห่างจากตัวจังหวัดประมาณ 26.45 กิโลเมตร มีพื้นที่ทั้งหมด 756.038 ตารางกิโลเมตร หรือ 742,523.75 ไร่ มีอาณาเขตติดต่อกับอำเภอและจังหวัดข้างเคียง ดังนี้- ทิศเหนือ ติดต่อกับอำเภอโป่งน้ำร้อน- ทิศตะวันออก ติดต่อกับอำเภอบ่อไร่และอำเภอเขาสมิง (จังหวัดตราด)- ทิศใต้ ติดต่อกับอำเภอแหลมงอบ (จังหวัดตราด) และอ่าวไทย- ทิศตะวันตก ติดต่อกับอำเภอแหลมสิงห์ อำเภอเมืองจันทบุรี และอำเภอมะขาม

**ประวัติ**
สมัยรัชกาลที่ 5 ในช่วงปี พ.ศ. 2436 (ร.ศ. 112) สยามเกิดกรณีพิพาทกับฝรั่งเศสซึ่งทำให้ต้องเสียดินแดนฝั่งซ้ายแม่น้ำโขงไปโดยได้ตกลงทำสัญญาว่า ฝรั่งเศสจะยึดจันทบุรีไว้เป็นประกันนานถึง 11 ปีเศษ ในปี พ.ศ. 2440 (ร.ศ. 116) ได้มีการใช้พระราชบัญญัติปกครองท้องที่ คือจัดตั้งอำเภอ ตำบล และหมู่บ้านขึ้น ที่ทำงานของรัฐบาลในอำเภอเรียกว่า "ที่ว่าการอำเภอ" ซึ่งมีผลทำให้ขลุงจัดตั้งขึ้นเป็น อำเภอขลุง ในปี พ.ศ. 2441 (ร.ศ. 117) 

**การแบ่งเขตการปกครอง**

**การปกครองส่วนภูมิภาค**
อำเภอขลุงแบ่งพื้นที่การปกครองออกเป็น 12 ตำบล 90 หมู่บ้าน  ได้แก่

**การปกครองส่วนท้องถิ่น**
ท้องที่อำเภอขลุงประกอบด้วยองค์กรปกครองส่วนท้องถิ่น 12 แห่ง ได้แก่- เทศบาลเมืองขลุง ครอบคลุมพื้นที่ตำบลขลุงทั้งตำบล- เทศบาลตำบลบ่อเวฬุ ครอบคลุมพื้นที่ตำบลบ่อเวฬุทั้งตำบล- เทศบาลตำบลเกวียนหัก ครอบคลุมพื้นที่ตำบลเกวียนหักทั้งตำบล- เทศบาลตำบลบ่อ ครอบคลุมพื้นที่ตำบลบ่อทั้งตำบล- เทศบาลตำบลตกพรม ครอบคลุมพื้นที่ตำบลตกพรมทั้งตำบล- เทศบาลตำบลวันยาว ครอบคลุมพื้นที่ตำบลวันยาวทั้งตำบล- เทศบาลตำบลซึ้ง ครอบคลุมพื้นที่ตำบลซึ้งทั้งตำบล- องค์การบริหารส่วนตำบลตะปอน ครอบคลุมพื้นที่ตำบลตะปอนทั้งตำบล- องค์การบริหารส่วนตำบลบางชัน ครอบคลุมพื้นที่ตำบลบางชันทั้งตำบล- องค์การบริหารส่วนตำบลมาบไพ ครอบคลุมพื้นที่ตำบลมาบไพทั้งตำบล- องค์การบริหารส่วนตำบลวังสรรพรส ครอบคลุมพื้นที่ตำบลวังสรรพรสทั้งตำบล- องค์การบริหารส่วนตำบลตรอกนอง ครอบคลุมพื้นที่ตำบลตรอกนองทั้งตำบล

**ภูมิประเทศ**
สภาพพื้นที่ภูมิประเทศมีลักษณะเป็นรูปเรียวยาว มีทั้งส่วนที่เป็นภูเขา ที่ราบ และป่าชายเลน 
*ภูเขา อยู่ในพื้นที่ตำบลบ่อเวฬุ ตำบลตรอกนอง มีลักษณะเป็นดอนสูง มีป่าและภูเขาอยู่ทั่วไป 
*ที่ราบ อยู่ในพื้นที่ตำบลวังสรรพรส ตำบลมาบไพ ตำบลตะปอน ตำบลซึ้ง โดยที่ตำบลบางชันและตำบลบ่อติดชายฝั่งทะเล (อ่าวไทย) 
*แม่น้ำ มีแม่น้ำที่สำคัญ คือ แม่น้ำเวฬุ ไหลจากทิศเหนือของอำเภอลงสู่ทะเลที่บ้านเกาะจิก ตำบลบางชัน นอกจากนี้ ยังมีคลองน้ำจืดไหลผ่านหลายตำบล เช่น คลองขลุง คลองซึ้ง คลองตะปอน คลองเกวียนหัก คลองตรอกนอง คลองมาบไพ คลองเขาอ่าง คลองมะกอก เป็นต้น 

**แหล่งข้อมูลอื่น**
  ที่ว่าการอำเภอขลุง

ขลุง
แคว้นนาวาร์

นาวาร์ (Navarre),  นาบาร์รา (Navarra) หรือ นาฟาร์โรอา (Nafarroa) เป็นจังหวัดและแคว้นปกครองตนเองทางภาคตะวันออกเฉียงเหนือของประเทศสเปน มีอาณาเขตทางทิศเหนือติดต่อกับประเทศฝรั่งเศส ทิศตะวันออกติดต่อกับแคว้นอารากอน ทิศใต้ติดต่อกับแคว้นอารากอนและแคว้นลาริโอฆา ส่วนทางทิศตะวันตกติดต่อกับแคว้นประเทศบาสก์

**ประวัติ**
ในสมัยโรมัน ดินแดนที่เป็นแคว้นนาวาร์มีผู้อาศัยเป็นชาวบัสโกเนส (Vascones) ซึ่งเป็นชนเผ่าสมัยก่อนโรมันที่ตั้งถิ่นฐานอยู่บริเวณลาดเขาทิศใต้ของเทือกเขาพิเรนีส ชนเผ่านี้สามารถรักษาประเพณีและภาษาบาสก์ไว้ได้ภายใต้การปกครองจากกรุงโรม ตลอดจนในช่วงที่ชาววิซิกอทเข้ามามีอำนาจในคาบสมุทรไอบีเรีย ดินแดนนี้ก็ไม่เคยพ่ายแพ้อย่างราบคาบต่อผู้รุกรานเหล่านั้น ในปี ค.ศ. 778 กองทัพของชาวแฟรงก์ (กลุ่มชนเจอร์แมนิกที่เข้าไปมีอำนาจในดินแดนกอลหรือประเทศฝรั่งเศสปัจจุบัน) ก็ถูกชาวบาสก์เอาชนะได้ในยุทธการที่ช่องเขารอนเซสบาเยส
ในปี ค.ศ. 824 หัวหน้าเผ่าชนบาสก์ชื่อ เอเนโก อาริตซา (Eneko Aritza) ได้รับเลือกให้เป็นกษัตริย์แห่งปัมโปลนา นำไปสู่การจัดตั้งอาณาจักรของชาวบาสก์ซึ่งต่อไปจะมีชื่อเรียกว่าราชอาณาจักรนาวาร์ อาณาจักรนี้มีความเจริญสูงสุดในรัชสมัยพระเจ้าซานโชที่ 3 โดยมีอาณาเขตครอบคลุมแคว้นนาวาร์ไปจนถึงดินแดนที่เป็นแคว้นประเทศบาสก์ แคว้นลาริโอฆา แคว้นกันตาเบรีย บางส่วนของแคว้นกัสติยาและเลออนและแคว้นอารากอนในปัจจุบัน อย่างไรก็ตาม หลังการสิ้นพระชนม์ของพระองค์ ดินแดนของอาณาจักรนี้ก็ถูกแบ่งแยกกันปกครองระหว่างโอรสของพระองค์ นาวาร์ไม่สามารถฟื้นฟูอำนาจทางการเมืองได้สมบูรณ์เหมือนเดิมอีกเลย 
แม้จะมีความสำคัญทางการค้าเพิ่มขึ้นเนื่องจากบรรดาพ่อค้าและผู้จาริกแสวงบุญได้หลั่งไหลเข้ามาในพื้นที่ตลอดเส้นทางเซนต์เจมส์pp=214–215
เมื่อปี ค.ศ. 1212 ซึ่งเป็นปีหลังจากที่ชาวมุสลิม (ซึ่งเคยปกครองดินแดนเกือบทั้งคาบสมุทรไอบีเรีย) ถูกผลักดันให้ไปอยู่ในเขตเล็ก ๆ ทางทิศตะวันออกเฉียงใต้ของคาบสมุทร กองทัพนาวาร์ก็ได้เข้าไปมีส่วนร่วมในยุทธการที่ลัสนาบัสเดโตโลซา โดยรบร่วมกับกองทัพอาณาจักรของชาวสเปนอาณาจักรอื่น ๆ จนกระทั่งปี ค.ศ. 1515 นาวาร์ก็ถูกรวมเข้าเป็นหนึ่งเดียวกับราชบัลลังก์กัสติยาและได้รับสิทธิพิเศษบางประการ ส่วนพื้นที่เล็ก ๆ ของอาณาจักรทางทิศเหนือของเทือกเขาพิเรนีสถูกผนวกเป็นส่วนหนึ่งของฝรั่งเศสไปในที่สุด 

**อ้างอิง**

นาวาร์
นาวาร์
หมวดหมู่:รัฐและดินแดนที่ก่อตั้งในปี พ.ศ. 2525
แคว้นเอซเตรมาดูรา

Palacio de los Golfines de Abajo เมืองกาเซเรส
เอซเตรมาดูรา (Extremadura) หรือ เอห์ทเทรมาอูรา (Estremaúra) เป็นแคว้นปกครองตนเองทางภาคตะวันตกของประเทศสเปน ประกอบด้วย 2 จังหวัด ได้แก่ จังหวัดกาเซเรสและจังหวัดบาดาโฆซ แคว้นเอซเตรมาดูรามีอาณาเขตติดต่อกับประเทศโปรตุเกสทางทิศตะวันตก เป็นพื้นที่อนุรักษ์พันธุ์สัตว์ป่าที่สำคัญ โดยเฉพาะเขตสงวนใหญ่ที่เมืองมอนฟรากูเอ ซึ่งเพิ่งได้รับการจัดตั้งเป็นอุทยานแห่งชาติแม่น้ำเทกัสนานาชาติ (Parque Natural Río Tajo internacional) ส่วนทางทิศเหนือมีอาณาเขตติดต่อกับแคว้นกัสติยาและเลออน (จังหวัดซาลามังกาและจังหวัดอาบิลา) ทางทิศใต้ติดต่อกับแคว้นอันดาลูซิอา (จังหวัดอูเอลบา จังหวัดเซบิยา และจังหวัดกอร์โดบา) และทางทิศตะวันตกติดต่อกับแคว้นกัสติยา-ลามันชา (จังหวัดโตเลโดและจังหวัดซิวดัดเรอัล)
มณฑลลูซีตาเนียซึ่งเป็นเขตการปกครองหนึ่งของจักรวรรดิโรมันในอดีต มีอาณาเขตครอบคลุมพื้นที่ประเทศโปรตุเกสเกือบทั้งประเทศ (ยกเว้นภาคเหนือ) รวมทั้งภาคตะวันตกของประเทศสเปนในปัจจุบันด้วย แคว้นเอซเตรมาดูราจึงเป็นส่วนหนึ่งของมณฑลนี้ด้วยเช่นกัน เมืองเมริดากลายเป็นเมืองหลวงของมณฑลนี้และเป็นเมืองสำคัญเมืองหนึ่งของจักรวรรดิ เมื่อปี ค.ศ. 1516 พระเจ้าเฟร์นันโดที่ 2 แห่งอารากอนได้สิ้นพระชนม์ในหมู่บ้านมาดริกาเลโฆที่เมืองกาเซเรส
เอซเตรมาดูราเป็นบ้านเกิดของนักสำรวจและนักพิชิตดินแดนทวีปอเมริกาที่มีชื่อเสียงหลายคน ได้แก่ เอร์นัน กอร์เตส, ฟรันซิสโก ปิซาร์โร, เปโดร เด อัลบาราโด, เปโดร เด บัลดิเบีย, ฟรันซิสโก เด โอเรยานา และบัสโก นุญเญซ เด บัลโบอา ต่างเกิดในแคว้นนี้ เมืองในทวีปอเมริกาหลายเมืองตั้งชื่อตามบ้านเกิดของพวกเขาเหล่านั้น เช่น เมริดา เป็นชื่อของเมืองศูนย์กลางการบริหารของแคว้นและยังเป็นชื่อเมืองสำคัญของประเทศเม็กซิโกและประเทศเวเนซุเอลาอีกด้วย, เมเดยิน เมืองเล็ก ๆ ของแคว้นได้กลายเป็นชื่อเมืองใหญ่อันดับ 2 ของประเทศโคลอมเบีย, แอลบูเคอร์คีซึ่งเป็นเมืองที่ใหญ่ที่สุดในรัฐนิวเม็กซิโกเพี้ยนมาจากชื่อเมืองอัลบูร์เกร์เกในแคว้นนี้เช่นกัน เปโดร เด บัลดิเบีย ได้ตั้งเมืองขึ้นหลายแห่งในประเทศชิลีโดยใช้ชื่อตามชื่อเมืองเล็ก ๆ หลายแห่งของแคว้นนี้ เช่น บัลดิเบียและลาเซเรนา กรุงซานเตียโก เมืองหลวงของชิลีก็ได้รับการจัดตั้งขึ้นครั้งแรกในชื่อ "ซานเตียโกเดนูเอบาเอซเตรมาดูรา" (Santiago de Nueva Extremadura - ซานเตียโกแห่งเอซเตรมาดูราใหม่)

**แหล่งข้อมูลอื่น**
  เว็บไซต์อย่างเป็นทางการ date=2014-07-04 

เอซเตรมาดูรา
หมวดหมู่:รัฐและดินแดนที่ก่อตั้งในปี พ.ศ. 2526
อำเภอแก่งกระจาน

แก่งกระจาน เป็นอำเภอหนึ่งของจังหวัดเพชรบุรี ซึ่งมีพื้นที่อาณาเขตมากที่สุดของจังหวัดเพชรบุรี และมีอุทยานที่ใหญ่ที่สุดในประเทศไทยคือ อุทยานแห่งชาติแก่งกระจาน ซึ่งเป็นส่วนหนึ่งของป่าตะวันตก มีเขาสูงสุดในอุทยานคือ เขางะงันนิยวกตอง สูง 1,507 เมตร ซึ่งเป็นเขาในป่าลึกคนเข้าถึงน้อย และค่อนข้างยากลำบากมากในการเดินทางขึ้นไป

**ประวัติ**
ท้องที่อำเภอแก่งกระจานเดิมเป็นส่วนหนึ่งของอำเภอท่ายาง ทางราชการได้แบ่งพื้นที่การปกครองอำเภอท่ายาง ออกมาตั้งเป็น กิ่งอำเภอแก่งกระจาน ตามประกาศกระทรวงมหาดไทยลงวันที่ 25 ธันวาคม พ.ศ. 2530 โดยมีผลบังคับตั้งแต่วันที่ 7 มกราคม ปีถัดมา
และต่อมาได้มีพระราชกฤษฎีกายกฐานะกิ่งอำเภอแก่งกระจาน อำเภอท่ายาง ขึ้นเป็น อำเภอแก่งกระจาน ตามประกาศกระทรวงมหาดไทยลงวันที่ 20 ตุลาคม พ.ศ. 2536 โดยให้มีผลตั้งแต่วันที่ 3 พฤศจิกายน ปีเดียวกัน- วันที่ 16 สิงหาคม 2520 ตั้งตำบลแก่งกระจาน แยกออกจากตำบลสองพี่น้อง- วันที่ 28 มีนาคม 2521 ตั้งตำบลวังจันทร์ แยกออกจากตำบลวังไคร้- วันที่ 7 มกราคม 2531 แยกพื้นที่ตำบลแก่งกระจาน ตำบลสองพี่น้อง และตำบลวังจันทร์ อำเภอท่ายาง มาตั้งเป็น กิ่งอำเภอแก่งกระจาน และให้ขึ้นการปกครองกับอำเภอท่ายาง- วันที่ 27 ธันวาคม 2531 ตั้งตำบลป่าเด็ง แยกออกจากตำบลสองพี่น้อง- วันที่ 13 กุมภาพันธ์ 2533 ตั้งที่ทำการไปรษณีย์โทรเลขแก่งกระจาน ในท้องที่กิ่งอำเภอแก่งกระจาน อำเภอท่ายาง- วันที่ 29 ตุลาคม 2534 โอนพื้นที่หมู่ 10 บ้านห้วยไผ่ (ในขณะนั้น) ของตำบลกลัดหลวง อำเภอท่ายาง มาขึ้นกับตำบลสองพี่น้อง กิ่งอำเภอแก่งกระจาน- วันที่ 11 กุมภาพันธ์ 2535 กำหนดเขตตำบลสองพี่น้อง กิ่งอำเภอแก่งกระจาน โดยตัดหมู่ที่ 10 เดิมของตำบลกลัดหลวง อำเภอท่ายาง มาขึ้นกับตำบลสองพี่น้อง กิ่งอำเภอแก่งกระจาน และกำหนดให้เป็นพื้นที่หมู่ 11 บ้านห้วยไผ่ ตำบลสองพี่น้อง กิ่งอำเภอแก่งกระจาน- วันที่ 9 ตุลาคม 2535 ตั้งตำบลพุสวรรค์ แยกออกจากตำบลวังจันทร์- วันที่ 17 กันยายน 2536 ตั้งตำบลห้วยแม่เพรียง แยกออกจากตำบลสองพี่น้อง- วันที่ 3 พฤศจิกายน 2536 ยกฐานะกิ่งอำเภอแก่งกระจาน อำเภอท่ายาง ขึ้นเป็น อำเภอแก่งกระจาน

**ที่ตั้งและอาณาเขต**
อำเภอแก่งกระจานมีพื้นที่รับผิดชอบประมาณ 2,500.478 ตารางกิโลเมตรหรือประมาณ 1,562,799  ไร่ ซึ่งเป็นอำเภอที่มีพื้นที่มากที่สุดของจังหวัดเพชรบุรี โดยคิดเป็นร้อยละ 40 ของพื้นที่จังหวัด มีอาณาเขตติดต่อกับเขตการปกครองข้างเคียง ดังนี้- ทิศเหนือ ติดต่อกับอำเภอหนองหญ้าปล้อง- ทิศตะวันออก ติดต่อกับอำเภอบ้านลาดและอำเภอท่ายาง- ทิศใต้ ติดต่อกับอำเภอหัวหิน (จังหวัดประจวบคีรีขันธ์)- ทิศตะวันตก ติดต่อกับภาคตะนาวศรี (ประเทศพม่า)

**การแบ่งเขตการปกครอง**

**การปกครองส่วนภูมิภาค**
อำเภอแก่งกระจานแบ่งพื้นที่การปกครองออกเป็น 6 ตำบล 52 หมู่บ้าน ได้แก่

**การปกครองส่วนท้องถิ่น**
ท้องที่อำเภอแก่งกระจานประกอบด้วยองค์กรปกครองส่วนท้องถิ่น 6 แห่ง ได้แก่- องค์การบริหารส่วนตำบลแก่งกระจาน ครอบคลุมพื้นที่ตำบลแก่งกระจานทั้งตำบล- องค์การบริหารส่วนตำบลสองพี่น้อง ครอบคลุมพื้นที่ตำบลสองพี่น้องทั้งตำบล- องค์การบริหารส่วนตำบลวังจันทร์ ครอบคลุมพื้นที่ตำบลวังจันทร์ทั้งตำบล- องค์การบริหารส่วนตำบลป่าเด็ง ครอบคลุมพื้นที่ตำบลป่าเด็งทั้งตำบล- องค์การบริหารส่วนตำบลพุสวรรค์ ครอบคลุมพื้นที่ตำบลพุสวรรค์ทั้งตำบล- องค์การบริหารส่วนตำบลห้วยแม่เพรียง ครอบคลุมพื้นที่ตำบลห้วยแม่เพรียงทั้งตำบล

**อ้างอิง**

แก่งกระจาน
อำเภอหนองหญ้าปล้อง

หนองหญ้าปล้อง เป็นอำเภอหนึ่งของจังหวัดเพชรบุรี โดยเป็นอำเภอขนาดใหญ่ครอบคลุมพื้นที่ทางตอนเหนือและตะวันตกเฉียงเหนือของจังหวัด นับเป็น 1 ใน 2 อำเภอของจังหวัดที่มีอาณาเขตติดต่อกับประเทศพม่า

**ที่ตั้งและอาณาเขต**
อำเภอหนองหญ้าปล้องมีอาณาเขตติดต่อกับเขตปกครองใกล้เคียง ดังนี้- ทิศเหนือ ติดต่อกับอำเภอบ้านคาและอำเภอปากท่อ (จังหวัดราชบุรี)- ทิศตะวันออก ติดต่อกับอำเภอเขาย้อยและอำเภอบ้านลาด- ทิศใต้ ติดต่อกับอำเภอแก่งกระจาน - ทิศตะวันตก ติดต่อกับภาคตะนาวศรี (ประเทศพม่า)

**ประวัติ**
อำเภอหนองหญ้าปล้องเดิมมีฐานะเป็นกิ่งอำเภอเป็นมาตั้งแต่ปี พ.ศ. 2515 โดยการแยกพื้นที่การปกครองบางตำบลในอำเภอเขาย้อย และมีประกาศจากกระทรวงมหาดไทยจัดตั้งเป็น กิ่งอำเภอหนองหญ้าปล้อง เมื่อวันที่ 4 กรกฎาคม พ.ศ. 2515 โดยขึ้นอยู่กับการปกครองของอำเภอเขาย้อย ต่อมาจึงได้รับการยกฐานะเป็น อำเภอหนองหญ้าปล้อง เมื่อวันที่ 21 พฤษภาคม พ.ศ. 2533- วันที่ 4 กรกฎาคม 2515 แยกพื้นที่ตำบลหนองหญ้าปล้อง ตำบลยางน้ำกลัดเหนือ และตำบลยางน้ำกลัดใต้ อำเภอเขาย้อย มาจัดตั้งเป็น กิ่งอำเภอหนองหญ้าปล้อง และให้ขึ้นการปกครองกับอำเภอเขาย้อย- วันที่ 25 พฤศจิกายน 2523 ตั้งที่ทำการไปรษณีย์โทรเลขหนองหญ้าปล้อง ในท้องที่กิ่งอำเภอหนองหญ้าปล้อง อำเภอเขาย้อย- วันที่ 31 สิงหาคม 2531 ตั้งตำบลท่าตะคร้อ แยกออกจากตำบลหนองหญ้าปล้อง- วันที่ 21 พฤษภาคม 2533 ยกฐานะกิ่งอำเภอหนองหญ้าปล้อง อำเภอเขาย้อย ขึ้นเป็น อำเภอหนองหญ้าปล้อง

**การแบ่งเขตการปกครอง**

**การปกครองส่วนภูมิภาค**
อำเภอหนองหญ้าปล้องแบ่งพื้นที่การปกครองออกเป็น 4 ตำบล 31 หมู่บ้าน ได้แก่

**การปกครองส่วนท้องถิ่น**
ท้องที่อำเภอหนองหญ้าปล้องประกอบด้วยองค์กรปกครองส่วนท้องถิ่น 3 แห่ง ได้แก่- องค์การบริหารส่วนตำบลหนองหญ้าปล้อง ครอบคลุมพื้นที่ตำบลหนองหญ้าปล้องทั้งตำบล- องค์การบริหารส่วนตำบลยางน้ำกลัดใต้ ครอบคลุมพื้นที่ตำบลยางน้ำกลัดเหนือและตำบลยางน้ำกลัดใต้ทั้งตำบล- องค์การบริหารส่วนตำบลท่าตะคร้อ ครอบคลุมพื้นที่ตำบลท่าตะคร้อทั้งตำบล

**อ้างอิง**

**แหล่งข้อมูลอื่น**
  สำนักงานเกษตรอำเภอหนองหญ้าปล้อง จังหวัดเพชรบุรี date=2013-01-16 
หนองหญ้าปล้อง
เรื่องวุ่น ๆ กับสาวใช้ไฮเทค

เรื่องวุ่น ๆ กับสาวใช้ไฮเทค เป็นการ์ตูนไทยแนวตลก-รัก-วิทยาศาสตร์ที่ลงเป็นรายปักษ์ ของ ITTO-CHAN (นามปากกา) และ MAYRI (Mayrina von Excel) (นามปากกา) ลงตีพิมพ์ในนิตยสาร PEACH ซึ่งเป็นนิตยสารการ์ตูนแนวผู้หญิงของสำนักพิมพ์บงกช พับลิชชิ่ง ซึ่งปัจจุบันยังคงลงตีพิมพ์อยู่

**เนื้อเรื่อง**
เนื้อหาหลัก กล่าวถึงเรื่องราววุ่นๆของ"โย" เด็กหนุ่มมัธยมปลายที่ต้องมาใช้ชีวิตกับ"เกี๊ยว" หุ่นยนต์รูปแบบผู้หญิงที่ทำหน้าที่เสมือนแม่บ้าน ถูกสร้างโดย "ดร.เจ" ที่เป็นปู่ของตนเอง และ 2 พี่น้องเพื่อนบ้าน "ไอริน กับ รันดา"

**อ้างอิง**
หมวดหมู่:การ์ตูนไทย
อำเภอแม่ระมาด

แม่ระมาด เป็นอำเภอหนึ่งของจังหวัดตาก ตั้งอยู่ทางทิศตะวันตกของเทือกเขาถนนธงชัย

**ประวัติ**
สันนิษฐานว่าเดิมเป็นหมู่บ้านที่อยู่อาศัยของชาวกะเหรี่ยงมานานกว่า 100 ปี ต่อมามีชาวไทยจากทางภาคเหนือ ได้เเก่ จังหวัด ลำปาง จังหวัด ลำพูน จังหวัด เเพร่ จังหวัด น่าน ได้พากันอพยพลงมาหาที่ทำกิน และเห็นว่าเป็นแหล่งอุดมสมบูรณ์ จึงได้ตั้งหลักฐานอยู่อาศัยและมีคนอพยพมาอยู่เรื่อย ๆ จนเป็นหมู่บ้านใหญ่ จึงได้ตั้งเป็นตำบลขึ้นกับอำเภอแม่สอด เมื่อหมู่บ้านขยายใหญ่ขึ้นอีก พระอินทรคีรี นายอำเภอแม่สอด ในสมัยนั้น จึงได้ยกฐานะขึ้นเป็นกิ่งอำเภอแม่ระมาด และได้สร้างที่ว่าการกิ่งอำเภอขึ้นที่หมู่ที่ 5 ตำบลแม่ระมาด และแต่งตั้งให้ขุนโสภิตบรรณลักษณ์เป็นปลัดกิ่งอำเภอคนแรก และที่ว่าการอำเภอยังตั้งอยู่ ณ ที่เดิมจนทุกวันนี้
ต่อมาในปี พ.ศ. 2491 ทางราชการได้โอนกิ่งอำเภอท่าสองยางซึ่งขึ้นอยู่กับอำเภอแม่สะเรียง จังหวัดแม่ฮ่องสอน มาขึ้นกับอำเภอแม่สอด จังหวัดตาก และเมื่ออำเภอแม่ระมาดได้ยกฐานะขึ้นเป็นอำเภอ เมื่อวันที่ 21 ธันวาคม 2493 ต่อมาเมื่อ 16 มกราคม 2494 กิ่งอำเภอท่าสองยางจึงได้โอนจากอำเภอแม่สอด มาขึ้นกับอำเภอแม่ระมาดด้วย และได้แยกไปเมื่อได้ยกฐานะเป็นอำเภอเมื่อปี 2501- วันที่ 29 เมษายน 2460 เปลี่ยนแปลงชื่อกิ่งอำเภอแม่สอด อำเภอแม่สอด เป็น กิ่งอำเภอแม่ระมาศ- วันที่ 10 กันยายน 2489 ตั้งตำบลแม่จะเรา แยกออกจากตำบลแม่ระมาศ- วันที่ 28 ธันวาคม 2493 ยกฐานะจากกิ่งอำเภอแม่ระมาศ อำเภอแม่สอด เป็น อำเภอแม่ระมาศ - วันที่ 16 มกราคม 2494 โอนพื้นที่กิ่งอำเภอท่าสองยาง อำเภอแม่สอด มาขึ้นการปกครองกับอำเภอแม่ระมาศ- วันที่ 7 มกราคม 2500 จัดตั้งสุขาภิบาลแม่ต้าน ในท้องที่หมู่ 1 บ้านแม่ต้าน และหมู่ 23 บ้านลำร้อง ตำบลแม่ต้าน จัดตั้งสุขาภิบาลแม่ระมาศ ในท้องที่บางส่วนของตำบลแม่ระมาศ- วันที่ 22 กรกฎาคม 2501 ยกฐานะจากกิ่งอำเภอท่าสองยาง อำเภอแม่ระมาศ เป็น อำเภอท่าสองยาง- วันที่ 7 กรกฎาคม 2531 จัดตั้งสุขาภิบาลแม่จะเรา ในท้องที่หมู่ 1,2,3 และ 12 ตำบลแม่จะเรา- วันที่ 9 พฤศจิกายน 2538 ตั้งตำบลพระธาตุ แยกออกจากตำบลแม่จะเรา- วันที่ 25 พฤษภาคม 2542 ยกฐานะจากสุขาภิบาลแม่ระมาด และสุขาภิบาลแม่จะเรา เป็นเทศบาลตำบลแม่ระมาด และเทศบาลตำบลแม่จะเรา ตามลำดับ ด้วยผลของกฎหมาย- วันที่ 7 กันยายน 2554 เปลี่ยนแปลงชื่อองค์การบริหารส่วนตำบลแม่จะเรา เป็นองค์การบริหารส่วนตำบลทุ่งหลวง และจัดตั้งองค์การบริหารส่วนตำบลทุ่งหลวง ขึ้นเป็น เทศบาลตำบลทุ่งหลวง

**ที่ตั้งและอาณาเขต**
อำเภอแม่ระมาดมีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอท่าสองยาง อำเภออมก๋อย (จังหวัดเชียงใหม่) และอำเภอสามเงา- ทิศตะวันออก ติดต่อกับอำเภอบ้านตาก- ทิศใต้ ติดต่อกับอำเภอเมืองตากและอำเภอแม่สอด - ทิศตะวันตก ติดต่อกับรัฐกะเหรี่ยง (ประเทศพม่า)

**การแบ่งเขตการปกครอง**

**การปกครองส่วนภูมิภาค**
อำเภอแม่ระมาดแบ่งพื้นที่การปกครองออกเป็น 6 ตำบล 57 หมู่บ้าน ได้แก่

**การปกครองส่วนท้องถิ่น**
ท้องที่อำเภอแม่ระมาดประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลแม่ระมาด ครอบคลุมพื้นที่บางส่วนของตำบลแม่ระมาด- เทศบาลตำบลแม่จะเรา ครอบคลุมพื้นที่บางส่วนของตำบลแม่จะเรา- เทศบาลตำบลทุ่งหลวง ครอบคลุมพื้นที่ตำบลแม่จะเรา (นอกเขตเทศบาลตำบลแม่จะเรา)- องค์การบริหารส่วนตำบลแม่ระมาด ครอบคลุมพื้นที่ตำบลแม่ระมาด (นอกเขตเทศบาลตำบลแม่ระมาด)- องค์การบริหารส่วนตำบลขะเนจื้อ ครอบคลุมพื้นที่ตำบลขะเนจื้อทั้งตำบล- องค์การบริหารส่วนตำบลแม่ตื่น ครอบคลุมพื้นที่ตำบลแม่ตื่นทั้งตำบล- องค์การบริหารส่วนตำบลสามหมื่น ครอบคลุมพื้นที่ตำบลสามหมื่นทั้งตำบล- องค์การบริหารส่วนตำบลพระธาตุ ครอบคลุมพื้นที่ตำบลพระธาตุทั้งตำบล

**อ้างอิง**

แม่ระมาด
อาลแบร์ แฟร์

อาลแบร์ แฟร์ (Albert Fert) เกิดเมื่อวันที่ 7 มีนาคม 2481 ณ เมืองการ์กาซอน ประเทศฝรั่งเศส เขาเป็นหนึ่งในนักฟิสิกส์ที่ค้นพบปรากฏการณ์ความต้านทานแม่เหล็กอย่างใหญ่ (Giant magnetoresistive effect) อันเป็นผลให้เกิดการเปลี่ยนแปลงขนานใหญ่ในการสร้างฮาร์ดดิสก์ความจุระดับจิกะไบต์ ปัจจุบันเขาเป็นศาสตราจารย์ที่มหาวิทยาลัยปารี-ซูด ในออร์แซ และเป็นผู้อำนวยการวิทยาศาสตร์ของห้องวิจัยร่วมทางฟิสิกส์ (Unité mixte de physique) ระหว่างศูนย์วิจัยวิทยาศาสตร์แห่งชาติ (ฝรั่งเศส) กับกลุ่มเธเลส (Thales Group)  เขาได้รับรางวัลโนเบลสาขาฟิสิกส์ ในปี 2550 ร่วมกับเพเทอร์ กรืนแบร์ค นักฟิสิกส์ชาวเยอรมัน

**การศึกษา**
แฟร์จบจาก École normale supérieure ในกรุงปารีส ในปี 2505 เขาได้รับปริญญามหาบัณฑิตในปี 2506 จากมหาวิทยาลัยปารีส และปริญญาดุษฎีบัณฑิตในปี 2513 จากมหาวิทยาลัยปารี-ซูด

**งานวิจัย**
ในปี 2531 เขาได้ค้นพบปรากฏการณ์ความต้านทานแม่เหล็กอย่างใหญ่ (Giant magnetoresistive effect ชื่อย่อ GMR) ในชั้นที่ซ้อนกันของเหล็กและโครเมียม ซึ่งได้ถูกจดจำไว้ในฐานะเป็นการกำเนิดขึ้นของสปินทรอนิกส์ ทั้งนี้ ปรากฏการณ์ความต้านทานแม่เหล็กอย่างใหญ่ได้รับการค้นพบขึ้นต่างหากในช่วงเวลาเดียวกันโดยนักวิจัยชาวเยอรมัน ชื่อ เพเทอร์ กรืนแบร์ค จากศูนย์วิจัยยือลิช อนึ่ง อาลแบร์ แฟร์ ได้มีส่วนในงานวิจัยด้านสปินทรอนิกส์มาตั้งแต่ปี 2531 จนกระทั่งปัจจุบัน

**รางวัล**
 รางวัลระหว่างประเทศ สำหรับ วัสดุใหม่ ของ สมาคมฟิสิกส์อเมริกัน ปี 2537- Grand prix de physique Jean Ricard of the French Physical Society ปี 2537 - รางวัลสภาพแม่เหล็ก จาก สหภาพระหว่างประเทศ ของ ฟิสิกส์บริสุทธิ์ และ ประยุกต์ (IUPAP) ปี 2537 - รางวัล ฮิวเล็ตต์-เพคคาร์ด ยูโรฟิสิกส์ โดย สมาคมฟิสิกส์ชาวยุโรป ปี 2540- รางวัลเหรียญทอง จาก ศูนย์วิจัยวิทยาศาสตร์แห่งชาติ (ฝรั่งเศส) ปี 2546- ได้รับเลือกให้เข้าสมาคมวิชาการวิทยาศาสตร์ฝรั่งเศส ในปี 2547- รางวัล วูลฟ์ สาขาฟิสิกส์ ปี 2549/2550- รางวัล ญี่ปุ่น ปี 2550- รางวัลโนเบลสาขาฟิสิกส์  ปี 2550 ร่วมกับเพเทอร์ กรืนแบร์ค "สำหรับการค้นพบปรากฏการณ์ความต้านทานแม่เหล็กอย่างใหญ่ ของพวกเขา" 

**อ้างอิง**

** ดูเพิ่ม**
 ความต้านทานแม่เหล็ก อย่างใหญ่ ของ (001)Fe/(001)Cr ข่ายผลึกซับซ้อนเชิงแม่เหล็ก, Phys. Rev. Lett. 61, 2472, 1988 (งานตีพิมพ์ต้นฉบับ)- โฮมเพจของ เฟิรต์ ที่ CNRS
หมวดหมู่:นักฟิสิกส์ชาวฝรั่งเศส
หมวดหมู่:ผู้ได้รับรางวัลญี่ปุ่นสาขาฟิสิกส์
หมวดหมู่:ผู้ได้รับรางวัลโนเบลสาขาฟิสิกส์
หมวดหมู่:ชาวฝรั่งเศสผู้ได้รับรางวัลโนเบล
หมวดหมู่:บุคคลจากจังหวัดโอด
หมวดหมู่:ศิษย์เก่าจากเอกอลนอร์มาลซูว์เปรีเยอร์
หมวดหมู่:ศิษย์เก่าจากมหาวิทยาลัยปารีส
อุลตร้าแมน A

ยอดมนุษย์ อุลตร้าแมนเอซ ( Urutoraman Ēsu) เป็นทีวีซีรีส์ชุดที่ 4 ของทีวีซีรีส์อุลตร้าซีรีส์ โดยมีเรื่องราวเกี่ยวกับ "เซย์จิ โฮคุโตะ" และ "ยูโกะ มินามิ" ที่สละชีวิตตัวเอง เพื่อช่วยเหลือเด็ก ๆ จนเสียชีวิตจากการจู่โจมของสัตว์อสูรเวโรครอน ซึ่งเป็นแผนการร้ายของมนุษย์ต่างมิติ ยะพูล พี่น้องอุลตร้าจึงมอบวิญญานของอุลตร้าแมนเอช ผู้พิทักษ์จากดาวอุลตร้าไว้ที่พวกเขาทั้งสองเพื่อคืนชีวิตให้ โดยการแปลงร่างของทั้งสองจะเป็นการกระโดดตีลังกากลางอากาศ แล้วนำแหวน "อุลตร้าริง" ที่อยู่ที่นิ้วของทั้งสองคน ประสานกันกลางอากาศ เรียกว่า "อุลตร้าทัช" ในครึ่งเรื่องหลัง ยูโกะถูกเรียกตัวกลับดวงจันทร์ในฐานะเจ้าหญิง การแปลงร่างจะเปลี่ยนเป็นโฮคุโตะนำอุลตร้าริงที่สวมมือทั้งสองข้างชนกัน ยอดมนุษย์ อุลตร้าแมน เอซ มีเวลาในการต่อสู้ทั้งหมด 3 นาที ทั้งสองยังเป็นเจ้าหน้าที่ในหน่วยกองกำลังพิทักษ์ในซีรีส์นี้ใช้ชื่อ TAC (Terrible monster Attack Crew) มีจำนวนตอนทั้งหมด 52 ตอน
อุลตร้าแมน เอซ มีชื่อเรียกแรก ๆ ว่า อุลตร้า เอ (Ultra A) โดยย่อมาจากคำว่า เอซ (Ace) นั่นเอง 
สำหรับในประเทศไทยได้ลิขสิทธ์พากย์โดยไรท์พิคเจอร์นำทีมโดย นิรันดร์ บุญยรัตพันธุ์ หรือ น้าต๋อยเซมเบ้ แต่ต่อมาลิขสิทธิ์ในการจัดจำหน่ายกลายเป็นของไทก้า

**ลักษณะสำคัญ**
อุลตร้าแมนเอซ เป็นอุลตร้าแมนที่มีลักษณะแตกต่างจากพี่น้องอุลตร้าแมนคนอื่น ๆ มากที่สุด ตั้งแต่ลักษณะของใบหน้า ที่มีส่วนของศีรษะคล้ายสวมมงกุฎคาด มีส่วนของใบหูขนาดใหญ่มีรูวงกลมขนาดใหญ่ ซึ่งเป็นที่ติดตั้งของปุ่มพลังงานกลางหน้าผาก ดวงตามีขอบดวงตาที่ชัดเจน ลวดลายบนลำตัวก็มีลักษณะที่เป็นเอกลักษณ์เฉพาะตัวด้วย ด้วยลักษณะที่แตกต่างจากพี่น้องอุลตร้าคนอื่นนี้เอง ทำให้อุลตร้าแมนเอชเป็นขวัญใจของแฟนอุลตร้าแมนมากมาย ไม่แพ้อุลตร้าแมนคนอื่น ๆ เลย นอกจากนี้เอซยังเป็นอุลตร้าแมนที่ได้รับการช่วยเหลือ และร่วมต่อสู้กับพี่น้องอุลตร้าคนอื่น ๆ มากที่สุด
เอซมีสไตล์การต่อสู้ที่เน้นวิชาลำแสง และ ถนัดการใช้อาวุธประเภทดาบ

** ประวัติ**
โฮคุโตะ เซย์จิ และมินามิ ยูโกะ สองหนุ่มสาวผู้กล้าหาญสละชีวิตตัวเอง เพื่อช่วยเหลือเด็ก ๆ จนเสียชีวิตจากการจู่โจมของสัตว์อสูรเวโรครอน พี่น้องอุลตร้าจึงมอบวิญญานของอุลตร้าแมนเอช ผู้พิทักษ์จากดาวอุลตร้าไว้ที่พวกเขาทั้งสอง เมื่อสัตว์อสูรของมนุษย์ดาวยะพูลอาละวาดเมื่อใด พวกเขาจะประสานแหวน อุลตร้าริง เพื่อแปลงร่างเป็นอุลตร้าแมนเอชมาต่อสู้ ภายหลัง มินามิ ยูโกะ ต้องกลับดวงจันทร์ในฐานะเจ้าหญิง จึงเหลือเพียง โฮคุโตะ เซย์จิ แปลงร่างเพียงตัวคนเดียว

**ข้อมูลจำเพาะ**
ความสูง : 40 เมตร
น้ำหนัก : 45,000 ตัน
อายุ : 15,000 ปี
ดาวบ้านเกิด : ดาวอุลตร้า นครแห่งแสง เนบิวล่า M78
ร่างมนุษย์ : โฮคุโตะ เซย์จิ และ มินามิ ยูโกะ สมาชิกหน่วย TAC
อุปกรณ์การแปลงร่าง : แหวนอุลตร้าริง (Ultra Ring)
มาโลกครั้งแรก : ค.ศ 1972
การป้องกัน : อุลตร้านีโอแบริเออร์
ความเร็วในการบิน : 20 มัค
ความเร็วในการเคลื่อนที่ในน้ำ : 80 น็อต
อาวุธ และท่าไม้ตาย : ลำแสงเมทาเลี่ยม , พั้นช์เลเซอร์ , แฟลชแฮนด์ , ไทเมอร์ช๊อต , อุลตร้ากิโยติน , สเปซ Q , เอซเบลด

**รายชื่อตอน**
หมวดหมู่:รายการโทรทัศน์ในอดีต
หมวดหมู่:ตัวละครที่เป็นสิ่งมีชีวิตนอกโลก
หมวดหมู่:ตัวละครที่เป็นลูกบุญธรรม
หมวดหมู่:ซูเปอร์ฮีโรที่เป็นสิ่งมีชีวิตนอกโลก
อ
อุลตร้าแมนทาโร่

ยอดมนุษย์ อุลตร้าแมนทาโร่ ( Urutoraman Tarō) เป็นทีวีซีรีส์ชุดที่ 5 ของทีวีซีรีส์อุลตร้าซีรีส์ โดยมีเรื่องราวเกี่ยวกับ "ฮิงาชิ โคทาโร่" นักมวยมืออาชีพที่สละชีวิตตัวเองช่วยเหลือเด็กจนเสียชีวิตจากการทำลายเมืองของสัตว์ประหลาด เจ้าแม่อุลตร้าได้มอบวิญญาณของอุลตร้าแมนทาโร่เพื่อคืนชีพให้กับ ฮิงาชิ โคทาโร่ ในที่สุด และมีอุปกรณ์แปลงร่างที่เรียกว่า "อุลตร้าแบดจ์" การแปลงร่างโคทาโร่จะดึงเข็มกลัดออกมาจากไหล่ซ้ายจรดหน้าผาก นำมาชูขึ้นเหนือหัวและตะโกนว่า "ทาโร่" โดยอุลตร้าแมนทาโร่นั้นเป็นลูกชายของเจ้าพ่ออุลตร้ากับเจ้าแม่อุลตร้า ส่วนสาเหตุที่อุลตร้าแมนทาโร่มีรูปร่างคล้ายกับอุลตร้าเซเว่นก็เพราะอุลตร้าเซเว่นเป็นลูกของพี่สาวเจ้าแม่อุลตร้านั่นเอง และอุลตร้าแมนทาโร่เองมักจะได้รับการฝึกฝนช่วยเหลือและรักษาจากพี่น้องอุลตร้าและพ่อแม่ของเค้าค่อนข้างบ่อย อุลตร้าแมนทาโร่ตอนเด็กยังปรากฏอยู่ในเรื่อง Ultraman Monogatari (Ultaman story) อุลตร้าแมนทาโร่ มีเวลาในการปราบสัตว์ประหลาดจากนอกโลกขนาดยักษ์ 4 นาที มีท่าไม้ตายชื่อ "อุลตร้าไดนาไมท์" ที่สามารถระเบิดร่างตัวเองใช้ฆ่าสัตว์ประหลาดได้ แต่สามารถรวมร่างกันใหม่หลังจากนั้น และโคทาโร่ยังได้เข้าร่วมเป็นสมาชิกของหน่วยกองกำลังพิทักษ์ในซีรีส์นี้ใช้ชื่อ ZAT (Zariba of All Terrestrial) มีจำนวนตอนทั้งหมด 53 ตอน

**ลักษณะสำคัญ**
อุลตร้าแมนทาโร่ ลักษณะโดยทั่วไปดูคล้ายอุลตร้าเซเว่น มีลำตัวสีแดงลวดลายเป็นสีเงิน มีหงอนขนาดใหญ่บนศีรษะของเขาเหนือหูทั้งสองข้าง และมีปุ่มพลังงานที่หน้าผาก อุลตร้าแมนทาโร่ไม่มีเกราะหนาบริเวณหน้าอก และหัวไหล่แบบเซเว่น แต่มีปุ่มคัลเลอร์ไทเมอร์กลางหน้าอก และปุ่มพลังงานสีทองขนาดเล็กเรียงเป็นระเบียบตามแนวแผงหน้าอกแทน

** ประวัติ**
อุลตร้าแมนทาโร่เป็นลูกชายแท้ๆของเจ้าพ่ออุลตร้าและเจ้าแม่อุลตร้า ได้รับเลือกให้เป็นผู้พิทักษ์โลกต่อจากอุลตร้าแมนเอช เพื่อฝึกฝนการเป็นนักสู้อุลตร้าแมนที่แท้จริง เจ้าแม่อุลตร้ามอบวิญญานของอุลตร้าแมนทาโร่ไว้ที่ฮิงาชิ โคทาโร่ ชายหนุ่มผู้สละชีวิตเด็กน้อยให้รอดพ้นจากการทำลายเมืองของสัตว์ประหลาด เมื่อภารกิจบนโลกเสร็จสิ้น อุลตร้าแมนทาโร่ได้รับการยอมรับจากพี่น้องอุลตร้าแมนให้เป็นนักสู้อุลตร้าที่สมบูรณ์ เป็นกำลังสำคัญของกองกำลังป้องกันอวกาศแห่งดาวอุลตร้านับแต่นั้นมา เมบิอุสที่มาประจำการบนโลกในเวลาต่อมาทาโร่ก็เป็นผู้ฝึกสอนเขาเช่นกัน
และในภาค อุลตร้ากาแล็คซี่แบทเทิ่ล ทาโร่ดำรงตำแหน่งเป็นอาจารย์ใหญ่ของโรงเรียนฝึกสอนนับรบอุลตร้า

**ข้อมูลจำเพาะ**
ความสูง : 53 เมตร
น้ำหนัก : 55,000 ตัน
อายุ : 12,000 ปี
ความเร็วในการบิน : 20 มัค
ความเร็วในการเคลื่อนที่ในน้ำ : 160 น็อต
พลังกระโดด : 600 เมตร
ดาวบ้านเกิด : ดาวอุลตร้า นครแห่งแสง เนบิวล่า M78
ตำแหน่ง : หัวหน้ากองกำลังย่อยของหน่วยพิทักษ์อวกาศ,อาจารย์ฝึกสอนวิชาการต่อสู้ของหน่วยพิทักษ์อวกาศ
อาวุธ&ท่าไม้ตาย : ลำแสงสโตเรี่ยม,อุลตร้าไดนาไมท์,คิงเบรชเล็ท,สวอลโลว์คิ๊ก,ชู้ตติ้งบีม,อุลตร้าฟรีช,บูลเลเซอร์ 
การป้องกัน : ทาโร่แบริเออร์
มาโลกครั้งแรก : ค.ศ 1973
อุปกรณ์การแปลงร่าง : อุลตร้าแบดจ์ (Ultra Badge)
ร่างมนุษย์ : ฮิงาชิ โคทาโร่ สมาชิกหน่วย ZAT

**รายชื่อตอน**

**แหล่งข้อมูลอื่น**
  เพลงประกอบละคร-  เว็บไซด์Ultramanmonsterfiles
หมวดหมู่:รายการโทรทัศน์ในอดีต
ท
มีเดียวิกิ:Upload-wasdeleted

คำเตือน: คุณกำลังจะอัปโหลดไฟล์ที่เคยถูกลบไปแล้ว
โปรดพิจารณาความเหมาะสมว่าจะยังอัปโหลดไฟล์นี้ต่อหรือไม่
นี่คือปูมการลบของไฟล์เพื่อประกอบการตัดสินใจ:
อำเภอท่าสองยาง

ท่าสองยาง เป็นอำเภอในจังหวัดตาก ติดชายแดนประเทศพม่า ริมแม่น้ำเมย พื้นที่ส่วนใหญ่เป็นป่าเขาสูงตามแนวทิวเขาถนนธงชัย ประชากรส่วนใหญ่เป็นชาวไทยพื้นราบ ประกอบอาชีพทำไร่ ระยะทางจากอำเภอแม่สอดถึงอำเภอท่าสองยาง ประมาณ 84 กิโลเมตร รวมระยะทางจากตัวอำเภอเมืองตากถึงอำเภอท่าสองยางประมาณ 169 กิโลเมตร

**ที่ตั้งและอาณาเขต**
อำเภอท่าสองยางตั้งอยู่ทางทิศตะวันตกเฉียงเหนือของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอสบเมย (จังหวัดแม่ฮ่องสอน)- ทิศตะวันออก ติดต่อกับอำเภอสบเมย (จังหวัดแม่ฮ่องสอน) และอำเภออมก๋อย (จังหวัดเชียงใหม่)- ทิศใต้ ติดต่อกับอำเภอแม่ระมาด- ทิศตะวันตก ติดต่อกับรัฐกะเหรี่ยง (ประเทศพม่า)

**ประวัติ**
อำเภอท่าสองยางเดิมมีฐานะเป็น กิ่งอำเภอท่าสองยาง ขึ้นอยู่ในเขตการปกครองของอำเภอแม่สะเรียง จังหวัดแม่ฮ่องสอน ต่อมาเมื่อปี พ.ศ. 2491 ได้โอนมาขึ้นกับอำเภอแม่สอด จังหวัดตาก และเมื่อปี พ.ศ. 2494 กิ่งอำเภอแม่ระมาด (ซึ่งขณะนั้นขึ้นกับอำเภอแม่สอดเช่นกัน) ได้รับการยกฐานะขึ้นเป็นอำเภอ กิ่งอำเภอท่าสองยางจึงโอนไปขึ้นอยู่กับอำเภอแม่ระมาด และต่อมาจึงได้ยกฐานะขึ้นเป็น อำเภอท่าสองยาง เมื่อวันที่ 22 กรกฎาคม พ.ศ. 2501 จนปัจจุบัน

**การแบ่งเขตการปกครอง**

**การปกครองส่วนภูมิภาค**
อำเภอท่าสองยางแบ่งพื้นที่การปกครองออกเป็น 6 ตำบล 67 หมู่บ้าน ได้แก่

**การปกครองส่วนท้องถิ่น**
ท้องที่อำเภอท่าสองยางประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลแม่ต้าน ครอบคลุมพื้นที่บางส่วนของตำบลแม่ต้าน- องค์การบริหารส่วนตำบลท่าสองยาง ครอบคลุมพื้นที่ตำบลท่าสองยางทั้งตำบล- องค์การบริหารส่วนตำบลแม่ต้าน ครอบคลุมพื้นที่ตำบลแม่ต้าน (นอกเขตเทศบาลตำบลแม่ต้าน)- องค์การบริหารส่วนตำบลแม่สอง ครอบคลุมพื้นที่ตำบลแม่สองทั้งตำบล- องค์การบริหารส่วนตำบลแม่หละ ครอบคลุมพื้นที่ตำบลแม่หละทั้งตำบล- องค์การบริหารส่วนตำบลแม่วะหลวง ครอบคลุมพื้นที่ตำบลแม่วะหลวงทั้งตำบล- องค์การบริหารส่วนตำบลแม่อุสุ ครอบคลุมพื้นที่ตำบลแม่อุสุทั้งตำบล

**อ้างอิง**
  ท่าสองยาง date=2009-08-16 -  ประวัติอำเภอท่าสองยาง date=2007-10-14 

ท่าสองยาง
สถานีย่อย:คณิตศาสตร์/บทความยอดเยี่ยม พฤศจิกายน 2550

left
ในทางคณิตศาสตร์ 1 − 2 + 3 − 4 + · · · เป็นอนุกรมอนันต์ ซึ่งแต่ละพจน์เป็นจำนวนเต็มบวกที่อยู่ถัดจากพจน์ก่อนหน้า โดยใส่เครื่องหมายบวกและเครื่องหมายลบสลับกัน ผลบวกใน m พจน์แรกของอนุกรมนี้สามารถเขียนได้ในรูป

อนุกรมนี้เป็นอนุกรมลู่ออก เพราะลำดับของผลบวกจำกัดพจน์ (1, -1, 2, -2, …) ไม่ลู่เข้าหาจำนวนจำกัดใด ๆ จึงไม่สามารถหาลิมิตได้ แต่มีปฏิทรรศน์จำนวนมาก ที่แสดงว่าอนุกรมนี้มีลิมิต อ่านต่อ...
----
บทความยอดเยี่ยมก่อนหน้านี้: ทฤษฎีเกม - ทฤษฎีบทสุดท้ายของแฟร์มาต์ - แคลคูลัส
ที่เก็บถาวร
แม่แบบ:เหตุการณ์ปัจจุบัน/2550 ตุลาคม 17

* มายสเปซ เครือข่ายสังคมออนไลน์ที่ใหญ่สุดจับมือกับ สไกป์ซอฟต์แวร์สำหรับพูดคุยผ่านอินเทอร์เน็ต โดยให้ผู้ใช้สามารถใช้งานสไกป์ภายในเว็บมายสเปซได้โดยตรง  (ซีเอ็นเอ็น)
}
แม่แบบ:เหตุการณ์ปัจจุบัน/2550 ตุลาคม 16

* กลุ่มพิทักษ์สิทธิผู้บริโภคในสหรัฐ พบว่าลิปสติกยี่ห้อยอดนิยมหลายยี่ห้อ มีระดับตะกั่วเกินกว่าที่ FDA ได้กำหนดไว้  (ไทยรัฐ)- คณะนักโบราณคดีชาวฝรั่งเศสขุดพบภาพวาดฝาผนังอายุ 11,000 ปี จากใต้ดินทางตอนเหนือของซีเรีย เชื่อว่าเป็นภาพวาดฝาผนังที่มีอายุเก่าแก่ที่สุดในโลก  (ไทยรัฐ)- ไอโฟน ประกาศให้ออเรนจ์ เป็นเครือข่ายโทรศัพท์มือถืออย่างเป็นทางการ สำหรับใช้งานในประเทศฝรั่งเศส  (แอปเปิล)
}
แม่แบบ:ตราราชการ

แม่แบบตราราชการ สำหรับติดลงใต้ภาพตราหรือธงที่ได้มาจากทางราชการ ซึ่งรวมถึงตราสัญลักษณ์เฉลิมพระเกียรติ ซึ่งมีกฎหมายอื่นรองรับแทนที่จะเป็นกฎหมายลิขสิทธิ์ เพื่อเป็นการเตือนผู้ใช้มิให้นำไปใช้ในทางที่เสื่อมเสีย อนึ่ง การระบุสัญญาอนุญาตต้องกระทำแยกต่างหาก 
วิธีการใช้แม่แบบนี้ เพียงเขียนโค้ด ตราราชการลงใต้ป้ายแสดงสถานะลิขสิทธิ์ แล้วบันทึกหรือดูตัวอย่าง
ภาษาแอราเมอิกใหม่โบห์ตัน

ภาษาแอราเมอิกใหม่โบห์ตัน เป็นภาษาแอราเมอิกหรือภาษาซีเรียคยุคใหม่ เริ่มแรกใช้พูดในที่ราบโบห์ตัน จังหวัดเซอร์นัก (Şırnak) ทางตะวันออกเฉียงใต้ของตุรกี แต่ปัจจุบันส่วนใหญ่ใช้พูดในจอร์เจีย 

ก่อนสงครามโลกครั้งที่ 1 มีผู้พูดภาษานี้ 30,000 คน ในที่ราบโบห์ตัน ส่วนใหญ่เป็นชาวคริสต์นิกายอัสซีเรียที่ใช้สำเนียงเหนือของภาษาแอราเมอิกใหม่คัลเดีย แต่มีลักษณะอนุรักษนิยมมากกว่าสำเนียงมาตรฐานอัลควอช ความสับสนอลหม่านในตุรกีตะวันออกหลังสงคราม ทำให้ชาวคริสต์ต้องอพยพออกไป ชาวคริสต์ในโบห์ตันอพยพไปอยู่ในจอร์เจียที่ห่างออกไป 530 กม. ผู้พูดภาษานี้ส่วนใหญ่อายุมากกว่า 60 ปี ชนรุ่นใหม่ใช้ภาษารัสเซียหรือภาษาจอร์เจียแทน
แอราเมอิกใหม่โบห์ตัน
หมวดหมู่:ตราสัญลักษณ์และธงในราชการ

ต่อไปนี้เป็นหน้าประมวลตราสัญลักษณ์และธงในทางราชการ
หมวดหมู่:ภาพเครื่องหมายและตราสัญลักษณ์
วิกิพีเดีย:เสนอบทความคัดสรร/มอซิลลา ทันเดอร์เบิร์ด

=== มอซิลลา ทันเดอร์เบิร์ด**
มอซิลลา ทันเดอร์เบิร์ด ถูกเสนอชื่อโดย Hanoi ,14:26 ตุลาคม 2007 (ICT)
สนับสนุน 
#
คัดค้าน 
# ยังมีป้ายไม่สมบูรณ์อยู่เลย เนื้อหาน้อยมาก --Sry85 21:25, 10 ตุลาคม 2007 (ICT)
# ยังมีป้ายโครงอยู่เลยครับ -- Portalian 10:48, 11 ตุลาคม 2007 (ICT)
# ตามคุณ Sry85 และ Portalian --KINKKU • ANANAS 16:36, 11 ตุลาคม 2007 (ICT)
เสนอแนะการปรับปรุง
# เนื้อหาน้อยครับ ประวัติมีเนื้อหาบรรทัดเดียวเอง แนะนำให้อ่านเพิ่มที่ ระดับการเขียนบทความ รวมไปถึงคำทับศัพท์ที่ใช้ซึ่งบางคำไม่ควรใช้ภาษาอังกฤษเช่น spam หรือ Linux --Manop | พูดคุย 21:50, 10 ตุลาคม 2007 (ICT)
# เนื้อหาไม่ละเอียดและครบถ้วนเช่นเดียวกับที่คุณมานพแจ้งไว้ค่ะ--Se:Rin | พูดคุย - 16:40, 11 ตุลาคม 2007 (ICT)
ภาษาซูริท

ภาษาซูริท หรือ ภาษาแอราเมอิกใหม่แคลเดีย เป็นภาษาแอราเมอิกตะวันออกหรือภาษาซีรีแอก ยุคใหม่ต่างจากภาษาแคลเดียที่เป็นภาษาแอราเมอิกยุคเก่าที่ใช้พูดใสมัยราชวงศ์แคลเดียแห่งบาบิโลน เริ่มแรกใช้พูดในที่ราบโมซุลทางตอนเหนือของอิรัก ผู้พูดภาษานี้ส่วนใหญ่นับถือศาสนาคริสต์นิกายคาทอลิกแคลเดีย 

**จุดกำเนิด ประวัติ และการใช้ในปัจจุบัน**
เริ่มแรกภาษานี้ใช้พูดในอิรักและอาเซอร์ไบจานโดยชาวคริสต์และชาวยิวจะใช้สำเนียงต่างกัน สำเนียงของชาวคริสต์จะได้รับอิทธิพลจากภาษาซีรีแอกที่เป็นภาษาทางศาสนาและมักจะถูกเรียกว่า  Soureth หรือ Syriac ในภาษาอาหรับแบบอิรักเรียกภาษาแอราเมอิกใหม่แคลเดียว่า فلّيحي, หรือ Fallîħî 
ภาษานี้เป็นภาษาในที่ราบโมซุลและเคอร์ดิสถานของอิรักในพุทธศตวรรษที่ 21 ชาวคริสต์ในบริเวณนี้นับถือนิกายอัสซีเรียตะวันออก เมื่อเกิดความแตกแยกขึ้นภายในนิกาย ชาวคริสต์ในบริเวณนี้เลือกติดต่อกับนิกายโรมันคาทอลิกและกลายเป็นนิกายคาทอลิกแคลเดีย ผู้พูดภาษานี้จะเข้าใจสำเนียงตะวันตกของภาษาแอราเมอิกใหม่อัสซีเรียและและภาษาลิซานา เดนี ของชาวยิวได้ ภาษานี้เขียนด้วยอักษรซีรีแอก แบบ Madenhaya ซึ่งเป็นแบบเดียวกับที่ใช้เขียนภาษาซีรีแอกคลาสสิก
ซูริท
ลาร์รี่ บาตาน

ลาร์รี่ บาร์ตาน หรือ เฟเดอริโก ลอเรนโซ่ นักมวยสากลชาวฟิลิปปินส์ เกิดเมื่อ 6 กรกฎาคม พ.ศ. 2471 ที่ เมืองอบูเกย์ จังหวัดบาตาน สถิติการชก 49 ครั้ง ชนะ 33 (น็อค 3) เสมอ 8 แพ้ 8 

**ประวัติ**
บาร์ตานขึ้นชกมวยสากลครั้งแรกเมื่อ 7 สิงหาคม พ.ศ. 2493 ชนะคะแนน สตาร์ นาเวน จากนั้น ได้ครองแชมป์ฟิลิปปินส์รุ่นแบนตัมเวท เมื่อ 12 พฤศจิกายน พ.ศ. 2493 ชนะคะแนน แทนนี แคมโป ได้แชมป์มาครอง ต่อมาได้ชิงแชมป์ภาคตะวันออกรุ่นเฟเธอร์เวทเมื่อ 2 ธันวาคม พ.ศ. 2493 ชนะคะแนน ผล พระประแดง ที่ ฟิลิปปินส์ จากนั้น บาร์ตานขึ้นชกชนะเป็นส่วนใหญ่ รวมทั้ง ชนะคะแนน เลโอ เอสปีโนซา เมื่อ พ.ศ. 2494 และชนะคะแนน โบนี่ เอสปิโนซา เมื่อ พ.ศ. 2495 ต่อมา ได้ครองแชมป์ฟิลิปปินส์รุ่นเฟเธอร์เวทเมื่อ 17 พฤษภาคม พ.ศ. 2495 ชนะคะแนน สปีดี้ คาบาเนลลา ได้แชมป์มาครอง ในปีเดียวกันนั้น บาร์ตานชกชนะคะแนน จำเริญ ทรงกิตรัตน์ที่ ฟิลิปปินส์ ต่อมา บาร์ตานได้ชิงแชมป์ OPBF ที่ว่างในรุ่นเฟเธอร์เวท ชนะคะแนน อากิโยชิ อากานูมะ เมื่อ 11 พฤศจิกายน พ.ศ. 2495 ที่ ญี่ปุ่น ป้องกันตำแหน่งได้ 2 ครั้ง ก่อนจะเสียแชมป์ไปเมื่อ 6 ธันวาคม พ.ศ. 2496 แพ้น็อค ชิเกจิ กาเนโกะ ยก 4 ที่ ญี่ปุ่น บาร์ตานขึ้นชิงแชมป์เป็นการแก้มือกับกาเนโกะอีกครั้งเมื่อ 28 มกราคม พ.ศ. 2497 แต่เป็นฝ่ายแพ้น็อคไปอีกในยกที่ 5 
บาร์ตานยังคงขึ้นชกมวยสากลอย่างต่อเนื่อง และเคยไปชกชนะที่สหรัฐถึงสามครั้งใน พ.ศ. 2499 – 2500 บาร์ตานได้ชิงแชมป์ฟิลิปปินส์รุ่นเฟเธอร์เวทอีกครั้งเมื่อ 22 มิถุนายน พ.ศ. 2500 แต่เป็นฝ่ายแพ้คะแนนลีโอ เอสปีโนซา ไม่ได้แชมป์ บาร์ตานชกมวยสากลจนถึง พ.ศ. 2505 แต่ไม่มีโอกาสชิงแชมป์ใดๆอีก เขาขึ้นชกครั้งสุดท้ายเมื่อ 8 กันยายน พ.ศ. 2505 ชนะคะแนน คิด โมจีกา ที่ ฟิลิปปินส์ จากนั้นก็แขวนนวมไป

**เกียรติประวัติ**
 แชมป์ภาคตะวันออกรุ่นเฟเธอร์เวท
** ชิง 2 ธันวาคม 2493 ชนะคะแนน ผล พระประแดง ที่ ฟิลิปปินส์- แชมป์ OPBF รุ่นเฟเธอร์เวท 
** ชิง 11 พฤศจิกายน 2495 ชนะคะแนน อากิโยชิ อากานูมะ​ ที่ โอซากะ
** ป้องกันแชมป์ครั้งที่ 1, 30 มกราคม 2496  ชนะคะแนน อากิโยชิ อากานูมะ ที่ โตเกียว
** ป้องกันแชมป์ครั้งที่ 2, 20 พฤษภาคม 2496 ชนะคะแนน กาเบรียล อิลอร์เด ที่ ฟิลิปปินส์
** เสียแชมป์, 6 ธันวาคม 2496 แพ้น็อค ชิเงจิ คาเนโกะ ยก 4 ที่ โอซากะ- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นเฟเธอร์เวท แพ้น็อค ชิเงจิ คาเนโกะ ยก 5 ที่ โตเกียว

**อ้างอิง**
  สถิติการชก boxrec.com date=2015-04-04  
หมวดหมู่:นักมวยสากลชาวฟิลิปปินส์รุ่นเฟเธอร์เวท
หมวดหมู่:แชมป์ OPBF
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากจังหวัดบาตาอัน